Protonmail: Το δωρεάν Ελβετικό email από το CERN χωρίς διαφημίσεις με έμφαση στην ιδιωτικότητα * LuckyPig Blog\nHome → Αξιολογήσεις/Κριτικές → Protonmail: Το δωρεάν Ελβετικό email από το CERN χωρίς διαφημίσεις με έμφαση στην ιδιωτικότητα\nΑσφαλές Email με έδρα την Ελβετία\nΑσφάλισε τις επικοινωνίες σου με το ProtonMail\nΤο Protonmail έχει την έδρα του στην Ελβετία… Όλα τα προσωπικά σας δεδομένα προστατεύονται από τους αυστηρούς Ελβετικούς νόμους σχετικά με την ιδιωτικότητα.\nΤα πλεονεκτήματα του σε συντομία….\nΑνοιχτός κώδικας (open source)\nΕφαρμογές για όλες τις συσκευές\nΗ ιστορία του ξεκινά εκεί που γεννήθηκε το ίντερνετ…στο CERN\nΤο ProtonMail ιδρύθηκε το 2013 από επιστήμονες που συναντήθηκαν στο CERN και τους ένωσε ένα κοινό όραμα για ένα ασφαλέστερο και ιδιωτικό ίντερνετ. Από τότε, το ProtonMail εξελίχθηκε σε μια παγκόσμια προσπάθεια να προστατέψει τις θεμελιώδεις ελευθερίες και να χτίσει ένα ασφαλέστερο ίντερνετ, με μια ομάδα αποτελούμενη από απόφοιτους του Caltech, Harvard, ETH Zurich και πολλά άλλα αναγνωρισμένα πανεπιστήμια.\nΣήμερα βοηθάει την κοινότητα του από εκατομμύρια χρήστες να ασφαλίσουν τα προσωπικά τους δεδομένα στο διαδίκτυο. Περισσότεροι από 10,000 υποστηρικτές έχουν βοηθήσει και δωρίσει χρήματα έτσι ώστε να γίνει πραγματικότητα το Protonmail.\nΗ ιδιωτικότητα είναι ένα θεμελιώδες ανθρώπινο δικαίωμα. Η υποστήριξη σας μας βοηθάει να προστατεύσουμε την ιδιωτικότητα παγκόσμια.\nΤο Protonmail ειναι…\nΠροστατέψετε την ιδιωτικότητα σας\nΔεν χρειάζονται προσωπικά στοιχεία για να δημιουργήσετε τον ασφαλές λογαριασμό σας. Δεν κρατούνται αρχεία διευθύνσεων IP τα οποια μπορουν να συνδέσουν τον λογαριασμό σας με το IP σας.\nΤο ProtonMail μπορεί να χρησιμοποιηθεί σε οποιαδήποτε συσκευή χωρίς εγκατάσταση οποιουδήποτε λογισμικού. Οι ασφαλές λογαριασμοί του Protonmail είναι πλήρως συμβατοί με άλλους παροχείς λογαριασμών ηλεκτρονικού ταχυδρομείου. Μπορείτε να στέλνετε και να λαμβάνετε ηλεκτρονικό ταχυδρομείο κανονικότατα.\nΟι δημιουργοί του Protonmail πιστεύουν ότι το email privacy πρέπει να είναι διαθέσιμη σε όλους. Γι’αυτό ο κώδικας του Protonmail είναι open source και οι μικροί λογαριασμοί δωρεάν. Μπορείτε να τους υποστηρίξετε αναβαθμίζοντας τον λογαριασμό σας.\nΤο Protonmail έχει…\nΑσφάλεια σε συνδυασμό με παραγωγικότητα\nΤο ProtonMail inbox είναι βελτιστοποιημένο για παραγωγικότητα. Η κάθε λεπτομέρεια στο inbox του Protonmail είναι βελτιστοποιημένη για να σας βοηθάει να διαβάζετε, να οργανώνετε και να στέλνετε καλύτερα ηλεκτρονικό ταχυδρομείο.\nΤο Protonmail σας προστατεύει με…\nΌλα τα email προστατεύονται αυτόματα με end-to-end encryption. Αυτό σημαίνει ότι η υπηρεσία του Protonmail δεν διαβάζει ή να αποκρυπτογραφήσει το email σας. Έτσι δεν μπορεί να τα μοιραστεί με τρίτους.\nΕλβετικοί νόμοι ιδιωτικότητας\nΑσφάλεια και ουδετερότητα για τα προσωπικά σας δεδομένα\nΤο ProtonMail εδρεύει στην Ελβετία και όλοι οι διακομιστές είναι στην Ελβετία. Αυτό σημαίνει ότι όλα τα προσωπικά σας δεδομένα προστατεύονται από αυστηρούς Ελβετικούς νόμους περί ιδιωτικότητας.\nΤο ProtonMail δεν κρυπτογραφεί τους τίτλους των email\nΈχει σχέση με Αμερικανικές επενδυτικές εταιρείες\nΕπιτρέπει την επιβεβαίωση τηλεφωνικών αριθμών\nΤο μπλοκάρισμα από τους Ρώσους\nΣτις 29 Ιανουαρίου 2020, η Ρωσική Roskomnadzor ανέφερε ότι εφάρμοσε ολοκληρωτικό μπλοκάρισμα στις υπηρεσίες του ProtonMail στην Ρωσία.\nΣαν λόγο για το μπλοκάρισμα η Roskomnadzor ανέφερε ότι το ProtonMail αρνήθηκε να δώσει πληροφορίες σχετικά με λογαριασμούς οι οποίοι έστειλαν email με τρομοκρατικές απειλές.\nΠαρόλα αυτά το ProtonMail ισχυρίστηκε ότι δεν έλαβε καμία αίτηση από τις Ρωσικές αρχές σχετικά με τέτοιο θέμα.\nΤο Protonmail ανακοίνωσε μέσω Twitter σαν απάντηση στο μπλοκάρισμα στους νόμιμους χρήστες του να χρησιμοποιήσουν VPNs ή το TOR έτσι ώστε να έχουν πρόσβαση στην υπηρεσία.\nΤον Μάρτιο του 2020 η εταιρεία ανακοίνωσε ότι το μπλοκάρισμα από τις Ρωσικές αρχές δεν ήταν επιτυχές και η υπηρεσία συνεχίζει να είναι διαθέσιμη στους Ρώσους χωρίς την χρήση VPN, και ότι θα ενισχύσουν την υπηρεσία με νέες λειτουργίες ενάντια σε διάφορους τύπους μπλοκαρίσματος από διάφορους παροχείς υπηρεσιών έτσι ώστε να αποφεύγονται αυτόματα τα φίλτρα μπλοκαρίσματος.\nΚάθε email από τον ένα λογαριασμό σε άλλο λογαριασμό Protonmail κρυπτογραφείται αυτόματα με το δημόσιο κλειδί του παραλήπτη.\nΜόλις κρυπτογραφηθεί, μόνο το ιδιωτικό κλειδί του παραλήπτη μπορεί να το αποκρυπτογραφήσει το email. Μόλις συνδεθεί ο παραλήπτης, ο κώδικας πρόσβασης αποκρυπτογραφεί το ιδιωτικό τους κλειδί και ξεκλειδώνει το inbox τους.\nΤα email που αποστέλλονται από λογαριασμούς Protonmail σε κανονικούς λογαριασμούς email, μπορούν να αποσταλούν με την μορφή κανονικού κειμένου ή με end-to-end encryption. Με την επιλογή αυτή, το email είναι κρυπτογραφημένο με τον κρυπτογραφικό αλγόριθμο AES χρησιμοποιώντας ένα κωδικό προσβάσης τον οποίο θέτει ο αποστολέας του email.\nΟ παραλήπτης λαμβάνει ένα σύνδεσμο ο οποίος οδηγεί στην ιστοσελίδα του Protonmail, όπου μπορούν να καταχωρήσουν τον κωδικό πρόσβασης και να διαβάσουν το κρυπτογραφημένο μήνυμα.\nΤο σύστημα του ProtonMail υποθέτει ότι έχετε ήδη ανταλλάξετε τον κώδικα ασφαλείας με τον παραλήπτη μέσω μιας άλλης μεθόδου εκτός email. Τέτοιου είδους email μπορούν να ρυθμιστούν για αυτοκαταστροφή μετά από ένα χρονικό διάστημα.\nΛειτουργίες του ProtonMail\nΤο ProtonMail υιοθετεί end-to-end encryption για τα email και αποθηκεύει όλα τα μηνύματα και συνημμένα κρυπτογραφημένα (αλλά όχι τους τίτλους των email).\nΕκτός από το end-to-end encryption, το ProtonMail έχει και αρκετές άλλες ενδιαφέρουσες λειτουργίες όπως:\nΈχει την δυνατότητα να στέλνει email τα οποία αυτοκαταστρέφονται την ώρα που θα καθορίσει ο αποστολέας.\nΕπιβεβαίωση κρυπτογραφικής διεύθυνσης, έναν τρόπο να επιβεβαιώσετε ότι το δημόσιο κλειδί που έχετε από ένα άλλο χρήστη δεν έχει τροποποιηθεί με κάποιο τρόπο.\nΠλήρες συμβατότητα με PGP.\nΠληρωμένους λογαριασμούς με περισσότερα οφέλη, συμπεριλαμβανομένου ενός λογαριασμού τον οποίο μπορείτε να εγγράψετε με το όνομα της εταιρείας σας.\nΤην ικανότητα να στέλνετε κρυπτογραφημένα email σε άλλα email τα οποία δεν είναι κρυπτογραφημένα.\nΕφαρμογές για Android και iOS.\nΥποστήριξη για χρήση από πολλαπλούς χρήστες σε πολλαπλές συσκευές.\nΙστορία του ProtonMail\nΟι οικογένεια προιόντων Protonmail και ProtonVPN, είναι ιδιοκτησία της Proton Technologies AG, μια εταιρεία με βάση την Γενεύη της Ελβετίας.\nΟι ιδρυτές της εταιρείας γνωρίστηκαν στην καφετέρια του CERN και αποφάσισαν να δημιουργήσουν τα προϊόντα αυτά όπως λέει και η ιστορία.\nΗ εταιρεία αρχικά δημιουργήθηκε με επιχορήγηση μέσω της πλατφόρμας Indiegogo, μαζεύοντας περισσότερα από μισό εκατομμύριο δολάρια Αμερικής, αντί εκατό χιλιάδες όπως ήταν ο αρχικός τους στόχος.\nΛιγότερο από ένα χρόνο αργότερα, το ProtonMail δέχτηκε 2 εκατομμύρια επιχορήγηση από την επενδυτική εταιρεία με το όνομα Charles River Ventures (CRV).\nΣήμερα η εταιρεία λαμβάνει χρήματα από διάφορες επενδυτικές εταιρείες και κυβερνητικές υπηρεσίες συμπεριλαμβανομένης της Ελβετικής κυβέρνησης.\nΔωρεάν λογαριασμοί VS Πληρωμένοι λογαριασμοί\nΟ οποιοσδήποτε μπορεί να κάνει εγγραφή στην υπηρεσία του ProtonMail και να πάρει δωρεάν αποθηκευτικό χώρο μέχρι 500 MB. Οι πληρωμένοι λογαριασμοί συμπεριλαμβάνουν μέχρι 20 GB αποθηκευτικού χώρου και πολλές άλλες λειτουργίες που δεν είναι διαθέσιμες για τους χρήστες του δωρεάν πλάνου.\nΓιατί πρέπει να χρησιμοποιήσω το ProtonMail;\nΥπάρχουν πολλοί λόγοι για τους οποίους μπορεί να θέλετε να έχετε κρυπτογραφημένα τα email σας. Και δεν σημαίνει ότι πρέπει να έχετε κάτι να κρύψετε ή ότι πρέπει να κάνετε κάτι παράνομο για να το χρησιμοποιήσετε.\nΕίναι απόλυτα φυσικό να ανησυχείτε για την ιδιωτικότητα σας. Μπορεί να ανησυχείτε για την κυβέρνηση ότι μαζεύει δεδομένα για τους πολίτες συμπεριλαμβανομένου του εαυτού σας. Μπορεί να μην θέλετε μεγάλες διαφημιστικές εταιρείες να μαζεύουν προσωπικά δεδομένα για εσάς και να δημιουργούν προφιλ για στοχευμένες διαφημίσεις.\nΑπό την άλλη μπορεί να χρειάζεται να στείλετε σημαντικά στοιχεία για την εταιρεία σας ή για εσάς σε κάποιον. Μπορεί να είναι για νομικά θέματα, συναλλαγές, ιατρικά αρχεία κτλ ή επαγγελματικές συζητήσεις για σημαντικά θέματα.\nΤο Protonmail είναι μια πάρα πολύ καλή επιλογή υπηρεσίας ηλεκτρονικού ταχυδρομείου με end-to-end κρυπτογράφηση.\nΕίναι πάρα πολύ καλή επιλογή για να επικοινωνείτε με φίλους, συνεργάτες και άλλους με τους οποίους θέλετε να έχετε ιδιωτικές συζητήσεις χωρίς να φοβάστε οτι θα διαβαστούν από τρίτους.\nΕίναι η καλύτερη επιλογή για εσάς; Αυτο θα το αποφασίσετε εσείς συγκρίνοντας το με άλλες επιλογές.


Αγαπημένα εστιατόρια στις Σπέτσες - PRESS-GR\nHome Editors' choice Αγαπημένα εστιατόρια στις Σπέτσες\n9/03/2016 10:40:00 μ.μ. 0\nΈνα από τα πιο αρχοντικά νησιά του Αργοσαρωνικού και αγαπημένος προορισμός των Αθηναίων για short breaks, οι Σπέτσες διαθέτουν γαστρονομικές προτάσεις για όλα τα γούστα και τα βαλάντια, που ικανοποιούν ακόμη και τους πιο απαιτητικούς.\nΕμείς ξεχωρίσαμε τις κορυφαίες επιλογές στο νησί με την ένδοξη ναυτική παράδοση για γευστικές αναζητήσεις που θα σας μείνουν πραγματικά αξέχαστες.\nΜε περισσότερα από 15 χρόνια λειτουργίας, η ψαροταβέρνα Ταρσανάς, στο Παλιό Λιμάνι, αποτελεί σταθερή αξία για τους επισκέπτες των Σπετσών. Με δυνατό ατού της το γεγονός ότι οι ιδιοκτήτες έχουν δικό τους καΐκι που βγάζει καθημερινά ολόφρεσκα ψάρια, σερβίρει γευστικές δημιουργίες ακριβώς δίπλα στη θάλασσα, με θέα στο ατμοσφαιρικό, γραφικό Παλιό Λιμάνι.\nΕμπνευσμένοι ουζομεζέδες, ψητά ψάρια ημέρας και πιάτα με βάση τα θαλασσινά απαρτίζουν το γευστικό του κατάλογο. Δοκιμάστε τη σπιτική ταραμοσαλάτα (με λευκό ταραμά), χυλοπίτες στη γάστρα με θαλασσινά και καλαμαράδα με ντομάτα και βασιλικό.\nτηλ. 22980 74490\nfb page: Tarsanas Fish Restaurant\nΟφείλει το όνομά του σε ένα παραδοσιακό, σπετσιώτικο καφενείο. Το Νερό της Αγάπης εντοπίζεται στην περιοχή της Κουνουπίτσας και σερβίρει δημιουργίες της μεσογειακής κουζίνας.\nΣε ένα εκλεπτυσμένης αισθητικής περιβάλλον με θέα στη θάλασσα -την παράσταση κλέβει η ξύλινη εξέδρα-εξώστης που σας δίνει την αίσθηση ότι πλέετε μέσα στη θάλασσα- σερβίρει φρέσκα ψάρια, θαλασσινά, ζυμαρικά και λαχανικά από το μποστάνι των ιδιοκτητών.\nτηλ. 22980 74009\nfb page: NTA Water Of Love, Νερό της Αγάπης\nΜία από τις πιο κλασικές επιλογές για δείπνο κάτω από τα αστέρια εδώ και 20 χρόνια, το εστιατόριο Ορλώφ ξέρει πώς να ικανοποιεί όλες τις αισθήσεις σας. Τι να πει κανείς για το κτήριο που το φιλοξενεί -το 1802 εδώ στεγάστηκαν οι πρώτες Λιμενικές Αρχές των Σπετσών- τη φινετσάτη αισθητική του χώρου, τις προσεγμένες γεύσεις της μοντέρνας ελληνικής κουζίνας;\nΣτην είσοδο του Παλιού Λιμανιού, λοιπόν, θα βρείτε αυτό το «κόσμημα» του νησιού με την πιο εντυπωσιακή αυλή που θα αντικρίσετε κατά τη διαμονή σας εδώ. Η μεγάλη γκάμα σε μεζέδες και πιάτα με βάση τα θαλασσινά θα κάνουν την επιλογή σας δύσκολη. Η θέα στο γραφικό λιμάνι με τις βάρκες και τα ιστιοπλοϊκά συνθέτει το ιδανικό φυσικό σκηνικό.\nτηλ. 22980 75255\nΟφείλει το όνομά του στο παλιό ελαιοτριβείο του 1800 όπου και στεγάζεται. Αναπαλαιωμένο σύμφωνα με την τοπική αρχιτεκτονική, το bar-restaurant Λιοτρίβι βρίσκεται στο γραφικό Παλιό Λιμάνι των Σπετσών. Λειτουργώντας εδώ και 30 χρόνια έχει καταφέρει να αποκτήσει το δικό του φανατικό κοινό. Σερβίρει πιάτα της μεσογειακής κουζίνας, ενώ διαθέτει και κάποια εμπνευσμένα από την ελληνική.\nΣτα δυνατά χαρτιά του η εξωτερική βεράντα ακριβώς πάνω στη θάλασσα. Στην τύπου pub μπάρα του μπορείτε να καθίσετε και για ποτό και να απολαύσετε κάποια από τις εκλεκτές ετικέτες σε malt whisky. Στα plus το γεγονός ότι κατά τη διάρκεια του καλοκαιριού διοργανώνει events με live cuban bands και διάσημες jazz bands.\nτηλ. 2980 72269\nΗ ταβέρνα Πάτραλης ιδρύθηκε το 1935 από τον μπάρμπα Πάνο και είναι η παλαιότερη ταβέρνα των Σπετσών. Βρίσκεται στην περιοχή της Κουνουπίτσας και «καπετάνιοι» της πλέον είναι οι εγγονοί του ιδρυτή της, Αργύρης και Νίκος. Η παράδοση στο φρέσκο ψάρι συνεχίζεται με σεβασμό τόσο στην ιστορία του μαγαζιού, όσο και απέναντι στους πελάτες.\nΚαθίστε σε κάποιο από τα τραπέζια στη βεράντα με θέα στα νερά του Αργοσαρωνικού και μην παραλείψετε να συμπεριλάβετε στην παραγγελία σας αστακομακαρονάδα, σπιτική ψαρόσουπα και κάποιο από τα νόστιμα μαγειρευτά. Μπείτε στο γλυκό πειρασμό και δοκιμάστε σπιτικό επιδόρπιο όπως μπακλαβά, μήλο στο φούρνο, γαλακτομπούρεκο.\nτηλ. 22980 75380


Συμβουλές ομορφιάς της τελευταίας στιγμής! | Η ΡΟΔΙΑΚΗ\nΗμερομηνία 12/05/18 07:55\nΤι προλαβαίνω σε μερικές εβδομάδες;\nΚαθώς το καλοκαίρι πλησιάζει γίνεται πιο επιτακτική ανάγκη για μια αξιοπρεπή προς καλή παρουσία στην παραλία. Είναι αλήθεια ότι τις περισσότερες φορές αναζητούμε λύσεις την τελευταία στιγμή με αποτέλεσμα πολλές από αυτές να είναι αδύνατον να ολοκληρωθούν μέσα σ’ ένα χρονικό διάστημα δύο μηνών.\nΜερικές όμως από τις θεραπείες δεν χρειάζονται τόσο μεγάλο χρονικό διάστημα για να δείξουν τα αποτελέσματά τους και η αποθεραπεία αυτών των πράξεων δεν είναι παρατεταμένη.\nΈτσι, στους λάτρεις της τελευταίας στιγμής προτείνουμε πάντα Θεραπείες με σύντομη αποθεραπεία και μικρότερη πιθανότητα επιπλοκών όπως μελανιές και οιδήματα για να βελτιώσουν την εξωτερική τους εικόνα και να σταθούν καλύτερα στο ανταγωνιστικό τοπίο των καλοκαιρινών διακοπών.\nΤέτοιες θεραπείες δεν είναι απαραίτητα οι μικρές παρεμβατικές θεραπείες αλλά και αρκετές επεμβάσεις που βρίσκονται στο πεδίο της Πλαστικής Χειρουργικής.\nΜερικές από αυτές τις θεραπείες είναι:\n• Μικρή Λιποαναρρόφηση – Λιπογλυπτική ή λιποανακύκλωση.\n• Μεσαία λιποαναρρόφηση με τη μέθοδο VASER (ultrasound assisted ή Power Assisted Lipo).\n• Αυξητική μαστών, εφόσον δεν χρειάζεται ανόρθωση.\n• Μίνι κοιλιοπλαστική.\n• Υαλουρονικό στα ζυγωματικά, τα χείλη, τις ρινοπαρειακές και το περίγραμμα.\n• Δερμοαπόξεση ή μικροδερμοαπόξεση με διαμάντι.\nPRP με πλάσμα και ενεργοποιητές.\n• CarboxyTherapy για την κυτταρίτιδα στην περιοχή των ποδιών και των γλουτών.\nΚαμία από τις παραπάνω θεραπείες ή τα χειρουργεία δεν χρειάζονται αποθεραπεία πλέον των τριών εβδομάδων. Αυτό δεν σημαίνει βέβαια ότι αυτές οι θεραπείες δεν παύουν να είναι ιατρικές πράξεις και πρέπει να αντιμετωπίζονται με σοβαρότητα. Έτσι ο ασθενής θα πρέπει απαραιτήτως να ακούσει με πολύ μεγάλη προσοχή τις οδηγίες του γιατρού, να λάβει την απαιτούμενη φαρμακευτική αγωγή και να δείξει την απαραίτητη προσοχή τις πρώτες μετεγχειρητικές ημέρες.\nΈτσι οι λάτρεις της τελευταίας στιγμής που είναι ταυτόχρονα και λάτρεις της τελειότητας μπορούν να απολαύσουν την καλύτερη εκδοχή της εικόνας τους στο αναμενόμενο ως πολύ ζεστό καλοκαίρι του 2018.


Κεραμική βάση σε σχήμα τροχόσπιτου που μεταφέρει μια αγκαλιά λουλούδια εποχής σε λευκές και φούξια αποχρώσεις. Υπέροχα τριαντάφυλλα μαζί με ζέρμπερες και τουλίπες δημιουργούν μία όμορφη σύνθεση που θα εντυπωσιάσει την ξεχωριστή γυναίκα της ζωής σας σε κάθε περίσταση. Η βάση έχει καπάκι και χρησιμοποιείται ως μπισκοτιέρα.\nΔιαστάσεις βάσης: Ύψος: 24εκ. Μήκος: 27εκ. Φάρδος: 12εκ. (9.4"Χ10.6"Χ4.7")\nΣυγχαρητήρια, Γρήγορη ανάρρωση, Έτσι απλά..., Γιορτή της μητέρας, Νεογέννητο κορίτσι, Ευχαριστώ, Γιορτή της γυναίκας\nΑξιολογείτε:Τροχόσπιτο με λευκά και φούξια λουλούδια


Έγραψε ιστορία η πρώτη μεταμόσχευση μήτρας στις ΗΠΑ – Έλληνας ο επικεφαλής χειρουργός (ΒΙΝΤΕΟ) - Iatropedia\nΈγραψε ιστορία η πρώτη μεταμόσχευση μήτρας στις ΗΠΑ – Έλληνας ο επικεφαλής χειρουργός (ΒΙΝΤΕΟ)\n08 Μαρτίου 2016 | 10:00\nΓιατροί στην κλινική Cleveland Clinic ανακοίνωσαν χθες την πρώτη μεταμόσχευση μήτρας στις Ηνωμένες Πολιτείες, μια χειρουργική επέμβαση όπου αφορούσε την αφαίρεση του οργάνου από νεκρή δότρια και την μεταμόσχευσή του σε μια 26-χρονη γυναίκα, η οποία παρουσιάστηκε για πρώτη φορά μπροστά στις κάμερες χθες.\nΠερίπου ένα χρόνο μετά την μεταμόσχευση μήτρας, οι γιατροί θα εμφυτεύσουν ένα έμβρυο στην μήτρα της γυναίκας και θα παρακολουθούν στενά όλη την εγκυμοσύνη και την καισαρική τομή που υπολογίζεται ότι θα κάνουν στις 37 εβδομάδες κυήσεως. Η μεταμόσχευση έγινε στις 26 Φεβρουαρίου και είναι μέρος μιας κλινικής δοκιμής για την οποία οι χειρουργοί ελπίζουν ότι θα οδηγήσει σε μεταμοσχεύσεις μήτρας σε άλλες 10 προσεκτικά επιλεγμένες παραλήπτριες.\nΕπικεφαλής της χειρουργικής ομάδας που διενήργησε την ιστορική αυτή μεταμόσχευση ήταν ο δρ. Ανδρέας Τζάκης.\nΠρόκειται για την πρώτη μεταμόσχευση μήτρας στις ΗΠΑ. Πριν από δύο χρόνια, τον Οκτώβριο του 2014 η ίδια επέμβαση είχε πρωτογίνει παγκοσμίως στη Σουηδία και από αυτήν ήρθε στον κόσμο αργότερα ένα υγιέστατο αγόρι. Έκτοτε, τέσσερα παιδιά ακόμα έχουν γεννηθεί στην Σουηδία μετά από τέτοια μεταμόσχευση.\nΗ κύρια διαφορά μεταξύ της επέμβαση που έγινε στις ΗΠΑ και εκείνων στην Σουηδία ήταν η χρήση μήτρας από νεκρή δότρια (σε αυτή την περίπτωση ήταν μια γυναίκα περίπου 33 χρόνων), η οποία είχε προηγουμένως γεννήσει και συναινέσει εκ των προτέρων να δωρίσουν τα όργανά της.\nΗ μεταμόσχευση μήτρας αρχίζει με τους γιατρούς να συλλέγουν ωάρια από τις γυναίκες, που έχουν ωοθήκες, αλλά όχι σάλπιγγες, και ως εκ τούτου δεν έχουν μέρος για να πάνε τα ωάριά τους και να γονιμοποιηθούν. Η έλλειψη των σαλπίγγων απαγορεύει επίσης την εγκυμοσύνη μέσω της σεξουαλικής επαφής. Τα ωάρια αναμιγνύεται με το σπέρμα του συντρόφου τους για να σχηματίσουν πρώιμα έμβρυα, που ονομάζονται βλαστοκύστες.\nΗ μήτρα συλλέγεται από μία δότρια, ψύχεται και μεταμοσχεύεται γρήγορα για να ελαχιστοποιηθεί ο χρόνος έκθεσής της έξω από το σώμα, δήλωσε ο δρ Ανδρέας Τζάκης, ο χειρουργός ο οποίος ηγήθηκε της επέμβασης. Η διαδικασία είναι πιο δύσκολη από ό,τι άλλα είδη μεταμόσχευσης, επειδή τα αιμοφόρα αγγεία που πρέπει να επανατοποθετηθούν είναι βαθύτερα στο εσωτερικό του σώματος.\nΔεν υπάρχει καμία εξέταση αίματος που να επιτρέπει στους γιατρούς να παρακολουθούν την υγεία του μεταμοσχευμένου οργάνου, είπε ο δρ Τζάκης, με αποτέλεσμα αυτό να γίνεται οπτικά και μέσω βιοψίας. Η λήπτρια πρέπει να ακολουθεί αγωγή με αντι-απορριπτικά φάρμακα έως ότου το σώμα της “αποδεχτεί” πλήρως το νέο όργανο. Οι γιατροί ελπίζουν ότι θα καταφέρουν να πετύχουν μία ή δύο εγκυμοσύνες σε διάρκεια πέντε ετών, προτού αφαιρεθεί και πάλι η μήτρα.\nΣε κάθε περίπτωση τα νεογέννητα θα γεννιούνται με καισαρική τομή, επειδή οι λεπτεπίλεπτες συνδέσεις στην μεταμοσχευμένη μήτρα είναι πολύ πιο ευαίσθητες και ευάλωτες στην πίεση από ό,τι μια υγιής και φυσική μήτρα κατά τη διάρκεια του τοκετού.\nTags: ΕΓΚΥΜΟΣΥΝΗ, ΜΕΤΑΜΟΣΧΕΥΣΗ ΜΗΤΡΑΣ, ΜΗΤΡΑ, ΤΟΚΕΤΟΣ


Όλα τα αστέρια της μπάλας παίζουν στο 10o Business Champions League στο Paradise Park, με την υποστήριξη του Stoiximan.gr. Μπες κι εσύ στο καλύτερο τουρνουά ποδοσφαίρου 6x6 για εταιρίες.\nΗ ομάδα που θα κατακτήσει το 10ο Business Champions League μαζί με τη δόξα θα κερδίσει και μία τηλεόραση για κάθε μέλος της ομάδας!\nΤο 10ο Business Champions League ξεκινάει στις 25 Φεβρουαρίου. Αρχίζει με την φάση ομίλων με αγώνες κάθε εβδομάδα και συνεχίζεται με την τελική φάση μέσα από την οποία θα αναδειχθεί ο νέος κάτοχος του Business Champions League.\n10ο Business Champions League by Stoiximan.gr σε εγκαταστάσεις επιπέδου Champions League!\nΜην καθυστερείτε, δηλώστε συμμετοχή με την ομάδα σας στο 10ο Business Champions League by Stoiximan.gr και παίξτε μπάλα στο Paradise Park.\nΠληροφορίες-εγγραφές στο 2102466466.


Η Εθελόντριά μας στο Κέντρο Διάσωσης Joanne Stournara μας ενημερώνει για τα νέα των εβδομάδων από 6 Ιουλίου έως 12 Ιουλίου 2012.\nΟι εθελοντές που φρόντιζαν τον «Σάββα», μια μικρή χελώνα που είχε έρθει στο Κέντρο Διάσωσης πριν από μερικούς μήνες αφού είχε καταπιεί δυο αγκίστρια, ήταν ενθουσιασμένοι με τη διαπίστωση ότι είχε καταφέρει να αποβάλει το δεύτερο αγκίστρι, που οι ακτινογραφίες έδειξαν ότι υπήρχε βαθιά, μέσα στο πεπτικό του σύστημα. Είχε γίνει χειρουργική επέμβαση για την αφαίρεση του πρώτου αγκιστριού, το οποίο βρίσκονταν ψηλά στον οισοφάγο και στη συνέχεια έλαβε ειδικό φαρμακευτικό λάδι μαζί με το φαγητό ώστε να γλιστρήσει το δεύτερο αγκίστρι και να αποβληθεί μέσω του συστήματός της χελώνας. Έχει μετακινηθεί σε μία από τις μεγάλες υπαίθριες δεξαμενές για παρακολούθηση, πράγμα που σημαίνει ότι αν όλα εξακολουθήσουν να είναι καλά, θα απελευθερωθεί σύντομα.\nΗ «Νάνσυ», ανάρρωσε από τον τραυματισμό στο κεφάλι. Είχε έρθει στο Κέντρο Διάσωσης στις 5 Οκτωβρίου 2011 και απελευθερώθηκε την Τετάρτη. Με τη βοήθεια των ανθρώπων που αρχικά την είχαν βρει και την μετέφεραν στο Κέντρο Διάσωσης, ελευθερώθηκε στο ίδιο σημείο όπου είχε βρεθεί: στην Αγία Άννα Ευβοίας. Πολλές ευχαριστίες σε όλους όσους βοήθησαν και τις καλύτερες ευχές μας στην «Νάνσυ» για μια ασφαλή ζωή στη θάλασσα.\nΜετά την απελευθέρωση της «Νάνσυ», το ʽʽπλήρωμαʼʼ του Κέντρου Διάσωσης ταξίδεψε μέχρι τον Άγιο Κωνσταντίνο, όπου πήρε μια άλλη χελώνα, την «Λουκία», η οποία εστάλει με πλοίο από την Αλόννησο. Είχε βρεθεί στη Σκιάθο στις 6 Ιουλίου και μεταφέρθηκε από το Λιμενικό στην Αλόννησο, όπου της δόθηκαν οι πρώτες βοήθειες από την ομάδα Mοm κατά την περίοδο που ο Συντονιστής του Κέντρου Διάσωσης Παύλος Τσάρος βρίσκονταν στον Αμβρακικό κόλπο. Η «Λουκία», είχε χτύπημα στο κεφάλι το οποίο σκοπίμως είχε προκληθεί από κάποιον, αλλά ευτυχώς διασώθηκε έγκαιρα. Θα πρέπει να γίνουν ακτινογραφίες για να διαπιστωθεί εάν έχει καταπιεί κάποιο αγκίστρι ή πετονιά και να γίνουν οι απαραίτητες ενέργειες για την αντιμετώπιση του τραύματος στο κεφάλι της. Ευχαριστούμε όλους όσους βοήθησαν στην διάσωση και στην περίθαλψη της.\nΗ «Αμαλία» έφτασε στο Κέντρο Διάσωσης στις 8 Ιουλίου από την Αίγινα. Η χελώνα, η οποία έχει καταπιεί πετονιά, στάλθηκε σε μας από το Ελληνικό Κέντρο Διάσωσης Άγριας Ζωής (ΕΚΠΑΖ). Θα γίνουν ακτινογραφίες, εξετάσεις και θα ακολουθήσει θεραπεία.\nΟ «Θεόδουλος» έφτασε στο Κέντρο Διάσωσης στις 11 Ιουλίου από το λιμάνι του Πειραιά, όπου είχε βρεθεί να κολυμπάει εκεί γύρω. Είναι μια μικρή χελώνα, περίπου 30 εκ. Αν και δεν είχε εμφανή τραύματα, το σώμα του ήταν καλυμμένο με βδέλλες, κάτι για το οποίο έχει ήδη λάβει θεραπεία. Θα πρέπει να γίνουν ακτινογραφίες να παρακολουθείται και να ελέγχεται από την κτηνίατρό μας για να καθορίσουμε εάν έχει ή όχι άλλα προβλήματα\nΔυστυχώς, η «Καλλιόπη», δεν κατάφερε να ζήσει. Η χελώνα είχε σταλεί στο Κέντρο Διάσωσης αρκετές εβδομάδες πριν από την Κτηνιατρική Σχολή του Αριστοτελείου Πανεπιστημίου Θεσσαλονίκης, όπου είχε υποβληθεί σε επείγουσα χειρουργική επέμβαση και θεραπεία, αφού βρέθηκε στην Αλεξανδρούπολη με την κορυφή του κεφαλιού της χωρισμένη σε τέσσερα τμήματα. Παρά τις προσπάθειες των ειδικών και όλων όσων βοήθησαν, οι τραυματισμοί της ήταν πολύ σοβαροί.\nΟ «Παύλος», η χελώνα που είχε βασανιστεί βάναυσα και που αναφέρεται η περίπτωσή του στα νέα της τελευταίας εβδομάδας, έχει προς το παρόν καταφέρει να κρατηθεί στη ζωή. Μόνο ο χρόνος θα δείξει ποια μοίρα του επιφυλάσσει.\nΟ Συντονιστής του Κέντρου Διάσωσης Παύλος Τσάρος αναφέρει ότι ο αριθμός των χελωνών στις οποίες τοποθετήθηκαν tags (ταυτότητες) φέτος στον Αμβρακικό κόλπο έχει μειωθεί σημαντικά. Αυτό το έτος, μόνο 13 χελώνες εντοπίστηκαν και οι ετικέτες τους μπήκαν σε 3 ημέρες, σε σύγκριση με τα προηγούμενα χρόνια, όταν ο αριθμός ήταν περίπου 30 κατά την ίδια χρονική περίοδο.\nΟι επισκέψεις από τις ομάδες των Αμερικανών σπουδαστών στα πλαίσια του Προγράμματος Διαπροσωπικών Σχέσεων της Πρεσβείας είναι ακόμη σε πλήρη εξέλιξη. Το πρόγραμμα έχει ως στόχο να ενισχυθεί η πολιτιστική ευαισθητοποίηση των μαθητών, ερχόμενοι σε επαφή με διάφορες χώρες σε όλο τον κόσμο. Οι μαθητές με τους οποίους μιλήσαμε ήταν ενθουσιασμένοι με αυτά που είχαν μάθει από τον ΑΡΧΕΛΩΝ για τη δεινή κατάσταση των θαλάσσιων χελωνών και το έργο της κοινωνίας για την προστασία των χελωνών και των βιοτόπων τους. Αρκετοί φοιτητές δήλωσαν ότι θα ήθελαν να εργαστούν ως εθελοντές του Συλλόγου στο μέλλον, δεδομένου ότι ορισμένοι προέρχονται από περιοχές όπου φωλιάζουν και ζουν θαλάσσιες χελώνες. Επίσης δείχνουν ιδιαίτερο ενδιαφέρον για τις πληροφορίες που έμαθαν κατά την παρουσίαση του Συλλόγου και για τις συνομιλίες που είχαν με τους εθελοντές του Κέντρου Διάσωσης . Πολλές ευχαριστίες σε όλους για τη βοήθειά τους στο Κέντρο Διάσωσης και για την υποστήριξή τους στον ΑΡΧΕΛΩΝ.\nΗ τοποθέτηση tags στον Αμβρακικό Κόλπο βρίσκεται σε εξέλιξη, βάσει του ερευνητικού προγράμματος τηλεμετρίας που ξεκίνησε το 2002. Η περιοχή έχει χαρακτηριστεί ως ένα σημαντικό μέρος αναζήτησης τροφής αλλά και ανάπτυξης τόσο για τις Caretta caretta όσο και τις πράσινες χελώνες. Οι ερευνητές είναι σε θέση να συλλέξουν στοιχεία για την ανάπτυξη και τις μεταναστευτικές συνήθειες των χελωνών προς μελέτη. Για περισσότερες πληροφορίες σχετικά το πρόγραμμα και το πώς μπορείτε να βοηθήσετε, κάντε κλικ εδώ http://www.archelon.gr/contents/Sponsor_Amvrakikos_turtle.php?row=row9\nΜπορείτε επίσης να παρακολουθήσετε ένα σύντομο βίντεο του 2010 στο youtube http://www.youtube.com/watch?gl=US&v=sygxNj61LKY\nJoanne Stournara (μετάφραση Χριστίνα Τζώρτζη)


PASDIM Άρθρα και τοποθετήσεις με ιδιαίτερο ενδιαφέρον: ΞΕΦΤΙΛΙΣΑΝ ΤΟΝ ΣΑΜΑΡΑ.\nΞΕΦΤΙΛΙΣΑΝ ΤΟΝ ΣΑΜΑΡΑ.\nΑυτό δεν τον γλίτωσε, βεβαίως, από τον πολιτικό εξευτελισμό. Οι Γερμανοί τους δούλους τους λιώνουν σαν σκουλήκια για να τους δείξουν τη θέση τους, δεν τους χτυπούν προστατευτικά στην πλάτη μόλις δηλώσουν υποταγή.\nΑξέχαστο θα του μείνει το χουνέρι που του έκανε η ακροδεξιά και χυδαία, κατωτάτης υποστάθμης γερμανική εφημερίδα Μπιλντ, στην οποία μόλις 48 ώρες νωρίτερα ο Σαμαράς είχε δώσει συνέντευξη. «Υπόσχομαι ότι θα αποπληρώσουμε τα χρέη μας» είχε πει ο Σαμαράς στη συνέντευξη αυτή. «ΑΥΤΟ το θέλουμε γραπτώς!» έγραψε η Μπιλντ και ετοίμασε το σχετικό… έγγραφο! Ένα κείμενο «Εγγύησης-Δήλωσης», γραμμένο με αρχαιοελληνικά γράμματα στα γερμανικά, περικλειόμενο από μαιάνδρους, με στόχο να ξεφτιλίσει τον Σαμαρά στα εκατομμύρια αναγνώστες της. Κάθε μέρα η Μπιλντ πουλάει 2.800.000 φύλλα και υπολογίζεται ότι τη διαβάζουν τουλάχιστον έξι εκατομμύρια Γερμανοί. Το κείμενο του απαξιωτικού εγγράφου υπηρετεί αποτελεσματικά το στόχο για τον οποίο κατασκευάστηκε:


Terra Computerata » Archive for Τετάρτη, Μάιος 7th, 2008\nΑρχείο για Μάιος 7th, 2008\nΔημοσιευμένο από terracomputerata στην κατηγορία εκπαίδευση, συνδικαλισμός, με ετικέτες: , ΟΛΜΕ, συνδικαλισμός\nΚάθε φορά που πηγαίνω σε συγκέντρωση της τοπικής ΕΛΜΕ, πρέπει να παίρνω μαζί μου και τα υπογλώσσια. Φαίνεται δεν είμαι η μόνη, καθώς βλέπω ότι φθίνει η συμμετοχή χρόνο με το χρόνο. Σε λίγο θα τα λένε μεταξύ τους. Είναι κοινό μυστικό ότι οι περισσότεροι ακολουθούν προσωπικές στατηγικές προκειμένου να κουτσοβολευτούν κάπου. Φέτος που είδα όμως τα μόρια μετάθεσης στη Δ΄Αθήνας, βρήκα μεταξύ άλλων ένα παλιό συμφοιτητή, συνδικαλιστή από τότε. Έχουμε διοριστεί μαζί και έχει τα διπλάσια μόρια από κάθε καθηγητή της σειράς μας. Όλα αυτά τα χρόνια μάζευε τα μόρια των δυσπρόσιτων χωρίς να τα έχει δει ούτε με το κιάλι, αφού «υπηρετεί» από το γραφείο βουλευτή, στο οποίο είναι αποσπασμένος «για τις ανάγκες της υπηρεσίας». Αναρωτιέμαι, ως πότε θα διαιωνίζεται αυτό το αίσχος;\nΚατά τα άλλα οι φίλοι συνδικαλιστές κόπτονται για το καλό της παιδείας φροντίζοντας να μας κάνουν επαναστατική γυμναστική με απεργίες στο ξεκούδουνο. Αν θυμηθώ δε ότι ο συγκεκριμένος ούτε είχε ανοίξει βιβλίο στο Πανεπιστήμιο, αλλά πέρναγε πάντα με προφορικές εξετάσεις και με άριστα, τόσο μου ανεβαίνει η πίεση.\nΗ αδυναμία των συνδικαλιστών να προσαρμοστούν στις νέες απαιτήσεις της κοινωνίας τους οδηγεί στην απαξίωση. Η αδράνεια τους συντηρεί τα τελευταία χρόνια. Οι περισσότεροι από εμάς γνωρίζοντας ότι το παιχνίδι είναι στημένο έχουν κόψει γέφυρες. Κι εντωμεταξύ η βενζίνη σκαρφαλώνει προς τα δύο ευρώ και το ασφαλιστικό νομοσχέδιο του δημοσίου ετοιμάζεται να ντεμπουτάρει το Σεπτέμβριο…\nΕμείς πάντως στο σχολείο μας ετοιμαζόμαστε να εγκαταστήσουμε Drakoulis-lift, αφού τα τιμημένα γηρατειά θα πρέπει να δουλεύουν μέχρι τελικής πτώσης.


Αλ. Τσίπρας: Πλατύ δημοκρατικό προσκλητήριο σε όλους τους προοδευτικούς πολίτες (βίντεο)\nΑρχική»Πολιτική»Αλ. Τσίπρας: Πλατύ δημοκρατικό προσκλητήριο σε όλους τους προοδευτικούς πολίτες (βίντεο)\nΑπό REPORTER |\t 28 Μαΐου 2019 Πολιτική\nΝα σας ευχαριστήσω όλους όσοι δώσατε τη μάχη των ευρωεκλογών και των αυτοδιοικητικών εκλογών ξεκίνησε την ομιλία του ο Πρωθυπουργός και πρόεδρος του ΣΥΡΙΖΑ, Αλέξης Τσίπρας, στην ευρεία σύσκεψη της Κ.Ε. και της εκλογικής επιτροπής του ΣΥΡΙΖΑ για το εκλογικό αποτέλεσμα.\n«Κατώτερο των προσδοκιών μας είναι το εκλογικό αποτέλεσμα» παραδέχθηκε ο Πρωθυπουργός ενώ έθεσε το δίλημμα των εθνικών εκλογών.\n«Την επόμενη των εθνικών εκλογών θα έχουμε είτε κυβέρνηση με πρωθυπουργό τον κ. Μητσοτάκη με υπουργούς τον κ. Γεωργιάδη, Βορίδη ή κυβέρνηση προοδευτική και δημοκρατική με την Προοδευτική Συμμαχία».\n«Αναμετρώνται” λοιπόν όπως εξήγησε ο Πρωθυπουργός “δυο μεγάλες πολιτικές παραδόσεις, η παράταξη του σκληρού νεοφιλελευθερισμού και η παράταξη της κοινωνικής αλληλεγγύης, ισότητας, κοινωνικής προστασίας. Θέλουμε μια κοινωνία που ο καθένας θα είναι μόνος του ή μια κοινωνία του εμείς».\nΝωρίτερα ο κ. Τσίπρας ευχαρίστησε όλους τους πολίτες που στήριξαν σε αυτή την εκλογική μάχη υπογραμμίζοντας ότι “κάθε ένας από αυτούς είναι μοναδικός και ξεχωριστός, ο καθένας και η καθεμιά πολίτης από αυτούς έχει ελπίδες που οφείλουμε να τις δικαιώσουμε».\n“Να δώσουμε τη μάχη με πίστη στην αλήθεια για το διακυβεύεται στις επόμενες εκλογές”\nΕπιπλέον μιλώντας για το εκλογικό αποτέλεσμα υπογράμμισε ότι: «Χάσαμε μια μάχη αλλά έχουμε μπροστά μας τον κρίσιμο πόλεμο. Πάντα αναλαμβάνουμε τις ευθύνες μας και βγαίνουμε μπροστά. Άλλωστε δεν είναι το κρίσιμο αν θα πέσεις αλλά αν θα σηκωθείς».\n«Να σηκωθούμε, να ανασυγκροτηθούμε και να παλέψουμε. Μπορούμε να τα καταφέρουμε γιατί υπερασπιζόμαστε το δίκαιο, τις αξίες μας, της δημοκρατικής παράταξης και της Αριστεράς. Οφείλουμε να στηριχθούμε και να στηρίξουμε τις εκατοντάδες χιλιάδες ψηφοφόρους μας. Αντίστοιχος αριθμός με τις προηγούμενες εκλογές. Δεν θα ισχυριστώ ότι είναι ένας εύκολος αγώνας αλλά δύσκολος αγώνας. Πιστεύω όμως ότι μπορεί να κερδηθεί. Να δώσουμε τη μάχη με πίστη στην αλήθεια για το διακυβεύεται στις επόμενες εκλογές».\n“Οφείλουμε να πούμε ότι λάβαμε το μήνυμα που έστειλε ο ελληνικός λαός. Κάναμε λάθη, συμβιβασμούς, κάποιους απογοητέψαμε έχουμε ευθύνη για αυτό. Πιστεύουμε στην ανάγκη για έναν μεγάλο κοινωνικό μετασχηματισμό. Ίσως να πιστέψαμε ότι μόνο η βούληση αρκεί. Χρειάζεται περισσότερη προσπάθεια και κόπος για να αποκτήσουμε την πατρίδα που θέλουμε” πρόσθεσε μεταξύ άλλων ο κ. Τσίπρας.\n“Λάβαμε το μήνυμα αυτών που μας είχαν ψηφίσει αλλά δεν ήρθαν στην κάλπη. Λάβαμε το μήνυμα μιας κόπωσης μιας κοινωνίας 8 ολόκληρα χρόνια μέσα στα μνημόνια” ανέφερε χαρακτηριστικά προσθέτοντας ότι: “απόδειξη ότι λάβαμε το μήνυμα ήταν να μην επιμείνω στον αρχικό μας σχεδιασμό για εξάντληση της τετραετίας αλλά να επισπεύσω τις εθνικές εκλογές και αυτή είναι μια βασική διαφορά με τους πολιτικούς μας αντιπάλους. Το 2014 δεν είχα ζητήσει εκλογές μετά τη νίκη στις ευρωεκλογές παρά μόνο να μην προχωρήσουν στο διορισμό του κ. Στουρνάρα.\n“Δεν μπορούμε να φανταστούμε ούτε μια μέρα σε θέση εξουσίας όταν αμφισβητείται” είπε στη συνέχεια τονίζοντας ότι: “οι πολίτες θα πάρουν την απόφαση για το μέλλον των επόμενων γενιών”.\n“Την επόμενη των εθνικών εκλογών θα έχουμε είτε κυβέρνηση με πρωθυπουργό τον κ. Μητσοτάκη με υπουργούς τον κ. Γεωργιάδη, Βορίδη ή κυβέρνηση προοδευτική και δημοκρατική με την Προοδευτική Συμμαχία”.\n“Oι πολίτες ξέρουν καλά ότι ήττα του ΣΥΡΙΖΑ σημαίνει νίκη της Ν.Δ. ενώ και από το αντισύριζα μέτωπο ο μόνος που κέρδισε ήταν η Ν.Δ. Ειδικά οι προοδευτικές δυνάμεις θα πρέπει να σταματήσουν να θεωρούν αόρατη την δεξιά στην Ελλάδα”.\n«Η κριτική στάση του λαού απέναντι σε εμάς δεν μας φοβίζει. Μας κάνει να διορθώνουμε τα λάθη που έχουμε κάνει»\nΟφείλουμε να γίνουμε καλύτεροι ώστε να μην ξανασυμβεί. Πρέπει να βγάλουμε συμπεράσματα καθήκον μας να αντιλαμβανόμαστε τις ανάγκες του και τις αγωνίες του καθώς αυτός ήταν το μοναδικό μας στήριγμα.\n“Χαμένοι αγώνες είναι αυτοί που δεν δίνονται”\n«Παιχνίδια με τους θεσμούς δεν παίξαμε και δεν θα παίξουμε» είπε ο Αλ. Τσίπρας ενώ απευθυνόμενος σε όσους στάθηκαν κριτικά απέναντί στο προσκλητήριο του ΣΥΡΙΖΑ τόνισε ότι στο δημοκρατικό μας προσκλητήριο δεν περισσεύει κανείς και καμιά. Χαμένοι αγώνες είναι αυτοί που δεν δίνονται».\nΘέλω να καλέσω τους πολίτες να στηρίξουν προοδευτικά ψηφοδέλτια ακόμα και εκεί που δεν υπάρχουν υποψήφιοι του ΣΥΡΙΖΑ και να εκφράσω την ικανοποίησή μας για την συντριπτική ήττα της Χ.Α.\nΠρέπει να δουλέψουμε με μεγαλύτερη αφοσίωση και σχέδιο αναφορικά με τους νέους μας ώστε να συνειδητοποιήσουν ότι είναι ντροπή για την ιστορία του τόπου να ψηφίζουν Χ.Α.\nΘα πρέπει να στείλουμε το μήνυμα της συσπείρωσης από αύριο κιόλας να βρεθείτε σε κάθε περιφέρεια και πόλη της χώρας, να κάνουμε ανοιχτές συνελεύσεις , να κάνουμε τον απολογισμό μας να συζητήσουμε τα λάθη. Αν καταφέρουμε να πείσουμε τους αναποφάσιστους η εκλογική μάχη θα κριθεί υπέρ μας.\nΕπιπλέον έστειλε και ένα μήνυμα στη Ν.Δ. «να μην συμπεριφέρονται ως κυβερνώντες πριν το αποφασίσει ο ελληνικός λαός. Να ξέρουν ότι το παιχνίδι δεν κρίνεται στο α ημίχρονο. Ο λαός δεν έχει πει ακόμα την τελευταία του λέξη».\n«Πήραμε ένα σαφές μήνυμα να μην επαναπαυόμαστε, να γίνουμε ποιο αποτελεσματικοί. Οι αντίπαλοί μας επένδυσαν σε μια ψήφο δική μας τιμωρίας. Στόχος της προσπάθειας μας θα πρέπει να είναι να αναδείξουμε το πραγματικό πρόσωπο της Ν.Δ. και του προγράμματός της και ταυτόχρονα να αναδείξουμε πως θα χτίσουμε την Ελλάδα που οραματιζόμαστε. Να μας δώσει ο ελληνικός λαός την ευκαιρία να κυβερνήσουμε χωρίς τα χέρια δεμένα».\n«Είμαστε εδώ πιο δυνατοί και ποιο πεισμωμένοι, ίσως βγούμε πιο δυνατοί στην κρίσιμη μάχη των εθνικών εκλογών» είπε κλείνοντας την ομιλία του ο Αλέξης Τσίπρας.\nήττα ομιλία Τσίπρας


Πρέμιερ Λιγκ-25η αγωνιστική (Ημίχρονα) : england365.gr\nΠρέμιερ Λιγκ-25η αγωνιστική (Ημίχρονα)\nENGLAND365 30.01.2018 | 22.47\nΙσόπαλα με σκορ 1-1 ολοκληρώθηκαν τα ημίχρονα στις αναμετρήσεις Γουέστ Χαμ-Κρίσταλ Πάλας και Σούονσι-Άρσεναλ ενώ διαφορά δύο τερμάτων (2-0) «έχτισε» η Λίβερπουλ στην έδρα της Χάντερσφιλντ.\nΜε το 25ο γκολ του Κρίστιαν Μπεντέκε στο πρωτάθλημα της Πρέμιερ Λιγκ πρηγήθηκε η Κρίσταλ Πάλας στο 24ο λεπτό της αναμέτρησης το Ολυμπιακού Σταδίου του Λονδίνου, με τον Βέλγο επιθετικό να εκμεταλλεύεται σέντρα του Άντρος Τάουσεντ. Η απάντηση για τα «σφυριά» ήρθε δύο λεπτά πριν οι δύο ομάδες οδηγηθούν στα αποδυτήρια για την ανάπαυλα, με τον Μαρκ Νομπλ να ευστοχεί από τα έντεκα μέτρα.\nΗ ονειρική μπαλιά του Μεσούτ Εζίλ, την οποία εκμεταλλεύτηκε με προβολή ο Νάτσο Μονρεάλ ήταν ο λόγος που η Άρσεναλ βρήκε πρώτη γκολ στο «Λίμπερτι». Το προβάδισμα των «κανονιέρηδων» ωστόσο δεν κράτησε πάνω από ένα λεπτό, αφού ο Σαμ Κλούκας έφερε στο 34΄το ματς στα ίσια με εύστοχο αριστερό πλασέ.\nΤα γκολ των Εμρέ Τσαν (26’) και Ρομπέρτο Φιρμόνο (45+1’) είναι αυτά που δίνουν στους «κόκκινους»… μαξιλαράκι ασφαλείας δύο τερμάτων εν όψει του δευτέρου ημιχρόνου στην έδρα της Χάντερσφιλντ. Το τέρμα του Γερμανού σημειώθηκε με μακρινό δεξί σουτ ενώ ο Βραζιλιάνος επιθετικός διπλασίασε τα τέρματα των «reds» με πλασέ-έμπνευση από πλάγια θέση.


Χειρουργική επέμβαση σε σύνδρομο Dupuytren’s - Dr. med Ηρακλής Πατσόπουλος Arthroathens\nΒρίσκεστε εδώ:Αρχική/Χειρουργική Άκρας Χειρός/Χειρουργική επέμβαση σε σύνδρομο Dupuytren’s\nΧειρουργική επέμβαση σε σύνδρομο Dupuytren’sArthro Athens2017-05-19T15:26:26+02:00\nΠρόκειται για μια κατάσταση που χαρακτηρίζεται από λέπτυνση και ρίκνωση του ιστού που βρίσκεται κάτω από την παλάμη και τα δάκτυλα με αποτέλεσμα την κάμψη των δακτύλων και τη διαταραχή της λειτουργικότητας του χεριού.\nΗ αιτιολογία είναι άγνωστη ωστόσο διάφοροι παράγοντες σχετίζονται με την εμφάνιση του συνδρόμου όπως : α) γεωγραφικοί, εμφανίζεται συχνότερα σε κατοίκους της Βόρειας Ευρώπης και της Σκανδιναβίας, β) κληρονομικοί, εμφανίζεται σε άτομα της ίδιας οικογένειας, γ) η κατανάλωση αλκοόλ, δ) ο σακχαρώδης διαβήτης.\nΣτα αρχικά στάδια ο ασθενής εμφανίζει μαλακούς όζους στην περιοχή της παλάμης. Με την πάροδο του χρόνου οι όζοι μπορεί να σκληρύνουν και να δημιουργηθούν ταινίες ιστού κάτω από το δέρμα. Οι ταινίες αυτές προκαλούν κάμψη σε ένα ή περισσότερα δάκτυλα με αποτέλεσμα να καθίσταται δύσκολο για τον άρρωστο να κρατήσει ένα μεγάλο αντικείμενο ή να βάλει το χέρι στην τσέπη του.\nΗ διάγνωση θα στηριχθεί στην κλινική εικόνα. Ψηλαφάται η άκρα χείρα και αναζητούνται οζίδια ή σκληρίες στην παλάμη και τα δάκτυλα. Το εύρος κίνησης των δακτύλων εξετάζεται και καταγράφεται για σύγκριση με μελλοντική εξέταση. Δεν υπάρχει κάποιος τρόπος να σταματήσουμε ή να θεραπεύσουμε το σύνδρομο. Εντούτοις δεν είναι επικίνδυνο για τον άρρωστο. Συνήθως εξελίσσεται αργά και μπορεί να μην δημιουργεί προβλήματα για χρόνια. Για την επιβράδυνση του φαινομένου μπορεί να χρησιμοποιηθούν ενέσεις κορτικοστεροειδούς στην περιοχή λόγω της ισχυρής αντιφλεγμονώδους δράσης τους. Τα τελευταία χρόνια χρησιμοποιούνται τοπικές εγχύσεις με ένζυμα που έχουν ως στόχο την λύση των ταινιών χωρίς χειρουργική επέμβαση. Η έγχυση γίνεται στο ιατρείο και τα πρώιμα αποτελέσματα είναι ενθαρρυντικά αλλά δεν υπάρχουν δημοσιεύσεις για μακροχρόνιες μελέτες.\nΗ χειρουργική θεραπεία συστήνεται σε περιπτώσεις που εμφανίζουν κλινική επιδείνωση και σε περιπτώσεις που η λειτουργικότητα του χεριού είναι οριακή. Κατά τη διάρκεια αυτής, διαμέσου τομών του δέρματος γίνεται αφαίρεση των ισχυρών ταινιών και απελευθερώνεται η κίνηση των δακτύλων. Είναι πιθανό να χρειασθεί το τραύμα να παραμείνει ανοικτό ή να χρησιμοποιηθούν δερματικά μοσχεύματα. Λόγω της ευρείας διάνοιξης του δέρματος που απαιτείται πιθανές επιπλοκές αν και σπάνιες, ο τραυματισμός κάποιου νεύρου ή αγγείου της περιοχής και η φλεγμονή. Οι φυσικοθεραπείες θα βοηθήσουν μετά το χειρουργείο για την ενδυνάμωση του χεριού και την επιστροφή σε πλήρη δραστηριότητα.


άωρον: Σεπτεμβρίου 2017\nΕν Ρόδω, 2017 Μαΐου 17\n000 χλμ. Αεροδρόμιο Ρόδου\n020 Αρχ. Κάμειρος\n023 Σκάλα Καμείρου - Λυκειακός Τάφος\n028 Κάστρο Κρητηνίας\n071 εξ Απάκου Μονολίθου\n094 Μονή Φιλήμονος\n106 Στροφή προς Μ. Σκιαδενής\n126 Κοιμητήριον Κατταβιάς - Παναγιά η Καθολική - Διασταύρωση για Πρασονήσι - Αγ. Νικόλαος\n151 Σύμπλεγμα Απ. Παύλου – Παλαιό εργοστάσιο Σηροτροφίας\n169 Γεννάδι (στα 66 χλμ. η Ρόδος)\n173 Κιοταρί - διασταύρωση\n176 Ασληπειό – ιστορημένος κατάγραφος Ν. Παναγίας (Κάστρο ψηλά)\n194 Λάερμα (τα)\n205 διασταύρωση για Αγ. Ισίδωρο (παραδοσιακό χωριό)\n217 Μ. Αρταμύττη\n223-225 Αγ. Ισίδωρος (14 χλμ. για Έμπωνα)\n250 Μ. Υψενής 103\n269 βενζίνη (ήδη 7 χλμ. αναμμένο το λαμπάκι)\n276 διασταύρωση για Χαράκι (κάστρο Φεράκλου)\n277 πίσω στη διασταύρωση για Χαράκι\n282 διασταύρωση για Μαλώνα ή Αρχάγγελο (52 για Ρόδο, 17 για Λίνδο)\n284 διασταύρωση για Αρχάγγελο\n285 Κάτω Μ. Τσαμπίκα\n289 διαταύρωση Κολύμπια – Επτά πηγές\n290 διασταύρωση Μ. Παραμυθίας\n292 Μ. Παραμυθίας (Βατοπεδίου)\n299 Καλυθιές – Παναγιά η Καθολική\n304 διασταύρωση Καλυθιές\n312 διασταύρωση (στροφή αριστερά) για Αεροδρόμιο\n319 διασταύρωση δεξιά προς Κρεμαστή\n331 Φιλέρημος (κορφή)\n339 Κρεμαστή - Παναγιά η Καθολικιά Κρεμαστής\n340 χλμ. με 35 ευρώ βενζίνη + 50 το αυτοκίνητο\n000 έναρξη Αεροδρόμιο Ρόδου\n018 ναός Ερεθίμου Απόλλωνος προς Θεολόγο (Θολός)\n048 βυζ. Έμπωνας (μέσω Κρητηνίας)\n059 Μ. Αρταμύτης\n064 Μ. Καρυώτισσα Γενέσιον Θεοτόκου\n066 βρύση Απόλλωνα\n069 διασταύρωση Προφ. Ηλία\n074 είσοδος στον Απόλλωνα\n075 Απόλλωνας (Ναός Τίμιου Σταυρού με ξύλο)\n080 διασταύρωση έξω από Πλατανιά για Μαλώνα\n091 Μ. Αγάθης - παραλία Φεράκλου\n100 πίσω στη διασταύρωση της δημοσιάς για Ρόδο-Αεροδρόμιο\n105 διασταύρωση για Αρχάγγελο\n112 διασταύρωση για Αρχίπολη - Κολύμπια\n115 Επτά Πηγές\n120 Αγ. Νεκτάριος\n121 διασταύρωση για Ψίνθο\n125 Αγ. Παρμενίωνας\n128 Μ. Αγ. Τριάδας\n137 Μ. Αγ. Σωτήρος\n144 διασταύρωση προς Αεροδρόμιο\n172 χλμ. με 15 ευρώ βενζίνη + 25 το αυτοκίνητο\nΕν Ρόδω, 2017 Μαΐου 23\nΣυνολικά έξοδα: 526,71 ευρώ.\nEνόσω την έβλεπες εφέρεσο προς αυτήν\nως προς άωρον παιδίον·\nόταν την ήκουες ηναγκάζεσο να\nτην φαντάζεσαι ως το μόνον ιδανικόν\nωρίμου παρθενικής τελειότητος.*\nΗ ελληνική γλώσσα διαθέτει λέξεις που δεν μπορούν να μεταφραστούν σε καμία άλλη γλώσσα. Όπως η λέξη φιλοτιμία, από την οποία προέρχεται το φιλότιμον, το βασικό χαρακτηριστικό της ελληνικής ψυχής. Ως εκ τούτου και η ελληνική ψυχή, σε αντίθεση με τη γαλλική ή την ιταλική που δεν έχουν τη λέξη φιλοτιμία να τους συντρέξει είναι μοναδική. Γράφει ο Πλούταρχος στον βίο του Θεμιστοκλέους: «Η φιλοτιμία του ξεπερνούσε τους πάντες, ώστε ενώ ακόμη ήταν νέος και αφανής, εκλιπαρούσε τον Επικλέα τον κιθαριστή από την Ερμιόνη ο οποίος ήταν τότε περιζήτητος στην Αθήνα, να μελετά σπίτι του για να μαζεύεται πολύς κόσμος...» - «... φιλοτιμούμενος πολλούς την οικίαν ζητείν...». Ήταν φιλότιμος ο Θεμιστοκλής. Ήταν τόσο φιλότιμος που όταν πήγε στην Ολυμπία ανταγωνιζόταν με τον Κίμωνα στη λαμπρότητα και στην πολυτέλεια των δείπνων του και της σκηνής του. Και όπως λέει ο Πλούταρχος: «ουκ ήρεσκε τοις Έλλησι».\nΠερίεργα πράγματα θα μου πείτε. Εδώ εμείς έχουμε τη φιλοτιμία κορώνα στο κεφάλι μας κι αυτό δεν άρεσε στους τότε Έλληνες; Και πας στο Λίντελ Σκοτ και διαπιστώνεις ότι η σημασία της λέξης ήταν μάλλον αρνητική. Δήλωνε αγάπη για τις τιμές, φιλόδοξη επίδειξη, ισχυρογνωμοσύνη, ασωτία. Είχε και τη θετική σημασία της γενναιοδωρίας. Ο Θεμιστοκλής, πάντως, όταν έκρινε ότι οι συμπολίτες του δεν ήσαν σε θέση να ικανοποιήσουν τη φιλοτιμία του παραδόθηκε στον Πέρση βασιλιά, ο οποίος και του απέδωσε τις τιμές που επιθυμούσε. Και για να είμαστε δίκαιοι, όταν ο Πέρσης του ζήτησε να συνδράμει στον πόλεμο εναντίον των Ελλήνων αυτοκτόνησε, είτε με κώνειο είτε πίνοντας αίμα ταύρου –πάντα κατά τον Πλούταρχο. Έχει και η φιλοτιμία το φιλότιμό της.\nΘα είχε νομίζω ενδιαφέρον αν κάποιος από τους περιβόητους γλωσσολόγους μας, αντί να ασχοληθεί με τη συγγραφή του εκατοστού πεντηκοστού έκτου λεξικού της ελληνικής, να ασχοληθεί με τη μεταμόρφωση της σημασίας των λέξεων μέσα από τα κείμενα. Το θέμα βέβαια δεν είναι φιλοσοφικό ούτε μόνον γλωσσολογικό. Εχει να κάνει και με τις μεταμορφώσεις της κοινωνίας και των ηθών. Πώς η φιλοτιμία από ελάττωμα κατέληξε να είναι αρετή; [...]\nΤάκης Θεοδωρόπουλος, "Έχει φιλότιμο η φιλοτιμία;" εν Καθημερινή (30.07.2017). Ως συνέχεια των προηγουμένων. Ο ίδιος.\n* Το motto εκ του Γεωργίου Βιζυηνού, Mεταξύ Πειραιώς και Nεαπόλεως, δημοσιευμένο κι εδωδά, στην ιστοσελίδα του Σπουδαστηρίου του Νέου Ελληνισμού. Διαπλέκται ο στοχασμός του συγγραφέα γύρω από μιαν αντίθεση με την ηγαπημένη μου λεξούλα. Ο ίδιος.\nΕτικέτες άωρον, κυνηγώντας\nη σκια των φυλλων στο προσωπο\nκαι τα φυλλα ποτέ.\nγιατι τα δεντρα ειναι εκει\nπου ειμαι ακομη παραλιγο ξενος, μιλω\nμια γλωσσα που δεν εχει\nτις λεξεις υετός και κρεβάτι\nή διψω για την οσμη σου\nτην 12/11/16 αναρτημένο).


IT SECURITY PRO: Περιοδικό για το Business IT και την ασφάλεια πληροφοριών! Security Event Management: O βασικός πυλώνας διαχείρισης της υποδομής | IT SECURITY PRO: Περιοδικό για το Business IT και την ασφάλεια πληροφοριών!\nΚάθε φορά που βρίσκομαι σε ένα computer room, εντυπωσιάζομαι από το πλήθος των συστημάτων που εξυπηρετούν ίσως χιλιάδες χρήστες και πάντα έχω την ίδια απορία μέσα στο μυαλό μου: πόσοι άνθρωποι άραγε χρειάζονται για να παρακολουθούν αυτά τα συστήματα συνέχεια; Αν υπήρχε κάποιο πρόβλημα, πόσο σύντομα αυτό θα γινόταν αντιληπτό και θα λυνόταν;\nΗ απάντηση στο παραπάνω ερώτημα είναι απλή. Είναι αδύνατον κάποιο μηχανογραφικό τμήμα να μπορέσει να διαθέσει τόσα πολλά άτομα για να διαχειρίζονται και να παρακολουθούν αυτά τα συστήματα συνεχώς, πόσο μάλλον να διαχειριστούν και να ελέγξουν χιλιάδες καταγραφές (logs) που παράγουν συνεχώς.\nΓια παράδειγμα, ας πάρουμε ένα απλουστευμένο σενάριο επίθεσης, που αρχικά εντοπίζεται εύκολα σε ένα σύγχρονο κεντρικό Firewall. Σε ένα τέτοιο σύστημα παράγονται χιλιάδες καταγραφές ανά δευτερόλεπτο, που όταν απομονωθούν μπορούν να αποκαλύψουν, για παράδειγμα, κάποια οργανωμένη επίθεση Denial of Service (DDoS) ή κάποια οργανωμένη επίθεση από το διαδίκτυο στο Web server μας. Ωραία λοιπόν, για να δούμε πόσο εύκολο είναι να διαπιστωθεί μία κακόβουλη επίθεση από ένα διαχειριστή.\n“Ως διαχειριστές συστημάτων ασφάλειας, ανοίγουμε την εύχρηστη διαχειριστική κονσόλα καταγραφής του Firewall μας, ψάχνοντας με συγκεκριμένα φίλτρα για οργανωμένες επιθέσεις στην ιστοσελίδα μας. Μετά από κάποια ώρα διαπιστώνουμε τη δικτυακή πορεία της επίθεσης και στη συνέχεια, θέλοντας να διασταυρώσουμε τα στοιχεία μας και με τους διαδικτυακούς μας Routers μας, ανοίγουμε άλλη μία διαχειριστική κονσόλα, όπου συλλέγονται τα logs των Router μας (αν υπάρχουν φυσικά και αν συλλέγονται σε ένα σύστημα). Μετά από κάποια ώρα – και πάλι και μέσα στις χιλιάδες καταγραφές – καταφέραμε να βρούμε αυτήν που μας ενδιαφέρει. Και τώρα; Ας ελέγξουμε και το τελικό σύστημα που δέχεται την επίθεση, πριν ανησυχήσουμε το διαχειριστή της ιστοσελίδας μας. Ανοίγοντας μία τρίτη διαχειριστική κονσόλα απομακρυσμένης σύνδεσης, ελέγχουμε φυσικά – και πρώτα από όλα – τις καταγραφές τόσο του Web Server μας, όσο και τις καταγραφές του λειτουργικού συστήματος. Μετά από αρκετή ώρα αρχίζουν τα δύσκολα. μα τι μπορεί να είναι αυτός ο κωδικός λάθους στο security event log; Ποια από τις καταγραφές να κοιτάξω πρώτα στο web server μου; Μήπως να κοιτάξω και τη βάση μου και τα events που παράγονται και εκεί; Άραγε, είναι φυσική η λειτουργία αυτή; Να φωνάξω καλύτερα το διαχειριστή της βάσης; Πανικός”!!!\nΌσο απλοϊκό και αν ακούγεται, είναι δυνατόν ένας διαχειριστής να ελέγξει ανά πάσα στιγμή καταγραφές από πολλαπλά συστήματα και να μπορεί να τις συνδυάσει, καταλήγοντας σε ένα συμπέρασμα; Πόσο γρήγορα μπορεί να γίνει μια τέτοια ανίχνευση από έναν άνθρωπο; Πόσο γρήγορα θα μπορεί να λάβει μέτρα αντιμετώπισης;\nΕίναι δυνατό να έχει τόσες πολλές γνώσεις ώστε να διαχειρίζεται τόσα συστήματα, αλλά πολύ περισσότερο, να ελέγχει τις καταγραφές από όλα τα συστήματα που μπορεί να εμπλέκονται σε μία επίθεση; Και αν θεωρήσουμε ότι το τελευταίο είναι δυνατό – γιατί ως γνωστόν οι διαχειριστές ασφάλειας “πρέπει να τα γνωρίζουν όλα” – πόσους τέτοιους διαχειριστές χρειάζεται μια εταιρεία προκριμένου να καλύψουν όλο το 24ωρο; Γιατί φυσικά, οι επιτιθέμενοι δεν . σχολάνε στις έξι! Και αν δεν έχουμε έναν τόσο ικανό διαχειριστή ή αν ο μοναδικός ικανός διαχειριστής λείπει;\nΓια μισό λεπτό, δεν μπορεί, κάποια λύση θα υπάρχει. Μα τι προσπαθεί να επιτύχει τελικά ο διαχειριστής; Μήπως να προσομοιώσει ένα Intrusion Detection System (IDS) ελέγχοντας τις καταγραφές από πολλαπλά συστήματα και προσπαθώντας να εντοπίσει βάσιμα στοιχεία μιας οργανωμένης επίθεσης; Δηλαδή, αν συγκεντρώσουμε και συνδυάσουμε τις καταγραφές που πάντα παρείχαν τα συστήματα ασφάλειας δικτύωσης αλλά και τα τελικά συστήματα, μήπως μπορούμε με αυτοματοποιημένο τρόπο να εντοπίσουμε κάποιο πρόβλημα ή κάποιο σενάριο επίθεσης ανά πάσα στιγμή και με ευκολία; Τέτοιου είδους συστήματα, λοιπόν, ονομάζονται Security Event Management (SEM) ή Security Information Management (SIM). Τα τελευταία χρόνια, η αδυναμία των πιο σύγχρονων IDS να διαχωρίσουν το θόρυβο από τις πραγματικές επιθέσεις αλλά και να μειώσουν τις λανθασμένες επισημάνσεις (false positives) οδήγησε στην αναβίωση αυτής της τακτικής.\nΟι μέχρι πρότινος “αδιάφορες” και πολλαπλές καταγραφές, γίνονται πλέον ο βασικός κορμός από τον οποίο είναι δυνατό να διαπιστωθεί και να ελεγχθεί μία συγκεκριμένη εξωτερική επίθεση, μία κακόβουλη χρήση ή ακόμα και μία λανθασμένη πρακτική από χρήστες με ιδιαίτερα δικαιώματα. Δεν είναι τυχαίο, φυσικά, που πολλά πλέον από τα πρότυπα όπως το ISO 1799, PCI, Basel II αλλά και το Sarbanes-Oxley, απαιτούν την ασφαλή αποθήκευση, τη διαθεσιμότητα αλλά και τη διατήρηση των audit logs – και όχι μόνο, για συγκεκριμένο χρονικό διάστημα (οι απαιτήσεις φυσικά είναι διαφορετικές ανά πρότυπο).\nΆλλωστε, μία πρόσφατη έρευνα σε Αμερική και Ευρώπη ανέδειξε ως μεγαλύτερο κίνητρο προκειμένου να επιλέξουν οι πελάτες μία λύση SΕM, τη συμμόρφωση με κάποιο πρότυπο, τη δυνατότητα των αναφορών και την άμεση διερεύνηση ενός περιστατικού, καθώς επίσης και τη διαχείριση των καταγραφών (ασφαλή συλλογή, διατήρηση, αποθήκευση και διαγραφή, με βάση τις πολιτικές της εταιρείας) .\nΠολλοί ίσως θα αναρωτηθούν ΄΄μα, από ποια συστήματα θα μπορούσα να συλλέξω τις καταγραφές΄΄; Οι πιο σύγχρονες λύσεις καλύπτουν πλέον τα περισσότερα από τα συστήματα που υπάρχουν στο δίκτυό μας, όπως:\nΣυστήματα Intrusion Detection or Prevention\nRemote Access (VPN, Terminal Servers)\nFirewalls και Routers\nFirewalls για βάσεις και ιστοσελίδες\nΒάσεις ( κυρίως Audit logs)\nΣυστήματα Network Access Control (NAC)\nΛειτουργικά συστήματα (κυρίως Audit και System καταγραφές),\nΕίναι λοιπόν αντιληπτό ότι αν συλλέξουμε και συνδυάσουμε τις καταγραφές από τα παραπάνω συστήματα, μπορούμε άμεσα να δημιουργήσουμε μια ολοκληρωμένη εικόνα για το τι ακριβώς συμβαίνει στην υποδομή μας. Πέρα από την ασφαλή συλλογή, διαχείριση και αποθήκευση που αποτελούν βασικές προϋποθέσεις για πολλά πρότυπα, η άμεση ενημέρωση μέσα από γραφικά Report ή με την αποστολή κάποιων ειδοποιήσεων, δίνει στον υπεύθυνο ασφάλειας, στο διαχειριστή – εν τέλει, σε έναν Ελεγκτή (Auditor) – την αίσθηση ενός καλά ελεγχόμενου περιβάλλοντος.\nΑς δούμε ονομαστικά λοιπόν, ποιες είναι οι βασικές εταιρείες που προσφέρουν λύσεις SΕM:\nΑρκετές εταιρείες βρίσκονται σε αυτόν το χώρο, με βασικές διαφορές μεταξύ τους ως προς τις δυνατότητες αλλά και τον τρόπο υλοποίησης των λύσεων που προσφέρουν.\nΜέχρι πριν λίγο καιρό θεωρούσα ότι σε αυτό το σημείο του άρθρου θα έπρεπε να κάνω μία σύγκριση στα βασικά σημεία που διαφέρουν, όμως τελικά κάτι τέτοιο δεν θα βοηθούσε, αφού κάθε παραγωγικό περιβάλλον είναι διαφορετικό και έχει διαφορετικές απαιτήσεις. Επίσης, μία δική μου ανάλυση δεν θα πρόσφερε μία ολοκληρωμένη εικόνα, αλλά μέρος της, αφού γνωρίζω σε βάθος μερικές και όχι όλες τις λύσεις. Αντ’ αυτού θα παρουσιάσω κάποια τεχνολογικά σημεία τα οποία θα πρέπει να διαθέτει μία λύση SΕM και τα οποία ίσως να αποτελούν βασικά κριτήρια επιλογής.\nΤα συστήματα διαχείρισης καταγραφών πρέπει να παρέχουν μία πλατφόρμα που να είναι ικανή να υποστηρίξει άμεσα ευρύτερες χρήσεις, όπως είναι η ασφάλεια, η συμμόρφωση σε διάφορα πρότυπα, οι δικτυακές ανάγκες και η ανίχνευση μηχανικών βλαβών. Παραδείγματος χάρη, μία ρυθμιστική συμμόρφωση μπορεί να απαιτεί να είναι άμεσα διαθέσιμες συγκεκριμένες εκθέσεις. Ενώ πολλές από τις εταιρείες διαφημίζουν έτοιμα πακέτα λύσεων για τη συμμόρφωση σε διάφορα πρότυπα, λίγες καταδεικνύουν πώς το περιεχόμενό τους χαρτογραφεί σαφώς τις ανάγκες αυτές. Αυτό είναι κρίσιμο, επειδή τα περισσότερα πρότυπα είναι αρκετά ασαφή ως προς τις απαιτήσεις τους. Κατά συνέπεια, οι οργανώσεις βρίσκονται αντιμέτωπες με μία αβεβαιότητα κατά τους ελέγχους συμμόρφωσης. Καλό λοιπόν θα ήταν πριν αποφασίσουμε για κάποια λύση SEM, να σιγουρευτούμε ότι τα πακέτα που προσφέρονται καλύπτουν ικανοποιητικά τις απαιτήσεις του πρότυπου.\nΤο εργαλείο διαχείρισης Log θα πρέπει να είναι εύκολο να υλοποιηθεί και να διαχειριστεί. Θα πρέπει να προσφέρει ένα εύκολοδιαχείριστο περιβάλλον, το οποίο θα περιλαμβάνει όλα τα απαραίτητα εργαλεία για τη διαχείριση του συστήματος, αλλά και την ανεύρεση συγκεκριμένων εγγραφών από μία βάση όπου θα βρίσκονται όλες οι καταγραφές. Επίσης, η κονσόλα διαχείρισης θα πρέπει να έχει τη δυνατότητα δημιουργίας διαφορετικών ρόλων και δικαιωμάτων, έτσι ώστε να γίνει πιο εύχρηστη για κάθε χρήστη.\nΕύκολη ενσωμάτωση στην υπάρχουσα υποδομή\nΗ λύση θα πρέπει να μπορεί να αναπτυχθεί με ευκολία, έχοντας λίγες λειτουργικές απαιτήσεις – αλλά και με ευκολία να μπορέσει να ενσωματώσει απομακρυσμένες και πολλαπλές πηγές καταγραφών. Επίσης, σε αυτόν τον τομέα θα πρέπει να ελέγξουμε τον τρόπο συλλογής των καταγραφών. Υπάρχουν λύσεις που προσφέρουν τη συλλογή με την εγκατάσταση κάποιου προγράμματος (Agent) στα τελικά συστήματα και άλλες λύσεις στις οποίες δεν είναι απαραίτητο κάτι τέτοιο (agent less). Πολλές φορές, βέβαια, η ομαλή ενσωμάτωση εφάπτεται άμεσα με τη σωστή καταγραφή των αναγκών και απαιτήσεών μας με την κατάλληλη επιλογή λύσης και φυσικά το σωστό σχεδιασμό ένταξης μιας καινούριας λύσης.\nΑσφάλεια σε όλα τα σημεία (συλλογή, αποθήκευση, διαχείριση, ανακύκλωση)\nΗ συλλογή και αποθήκευση των καταγραφών με ασφάλεια πρέπει να είναι δεδομένη, μιας και μας δίνει τη δυνατότητα για πιθανή χρήση τους σε μια προσφυγή στο δικαστήριο. Η ασφαλής μεταφορά και αποθήκευση πρέπει να εγγυώνται ότι δεν είναι δυνατό να παραμετροποιηθούν κακόβουλα οι καταγραφές. Οι πολιτικές διατήρησης και ανακύκλωσης των καταγραφών θα πρέπει να ενεργοποιούνται αυτόματα, βασισμένες στον τύπο συσκευών ή τη χρησιμότητά τους. Τέλος, η ασφάλεια στη διαχείριση είναι ένα σημείο που θα πρέπει να προσεχθεί ιδιαίτερα, αν αναλογιστούμε ότι σε αυτό το σύστημα/ λύση, θα είναι αποθηκευμένες όλες οι καταγραφές από πολλά συστήματα. Όπως αναφέραμε και προηγούμενα, θα πρέπει να έχει διαφορετικούς διαχειριστικούς ρόλους, με συγκεκριμένα δικαιώματα και προσβάσεις. Φυσικά και οι κινήσεις των διαχειριστών θα πρέπει να συμπεριλαμβάνονται στις καταγραφές, οι οποίες θα πρέπει να είναι διαθέσιμες μιας και η πρόσβαση σε ένα τέτοιο σύστημα αποτελεί καταγραφή ασφάλειας.\nΕύκολη και ταχεία αναζήτηση σε μεγάλο όγκο εγγραφών\nΗ αναζήτηση μέσα σε μία βάση με Terabytes μπορεί να αποτελέσει μια δραματική εμπειρία. Η απλή, βασισμένη στην κονσόλα διαχείρισης και αναζήτησης, θα πρέπει να υποστηρίζει τις αναζητήσεις ενός απλού όρου καθώς επίσης και τις περίπλοκες αναζητήσεις – μια δυνατότητα που θα μπορεί ο οποιοσδήποτε διαχειριστής να χρησιμοποιήσει, ανεξάρτητα από τις τεχνικές γνώσεις του.\nΟικονομία στον Χώρο αποθήκευσης\nΣε εποχές όπου ο χώρος αποθήκευσης είναι δυσεύρετος λόγω των μεγάλων πληροφοριακών αναγκών, ένα σύστημα που μπορεί να εξοικονομεί χώρο παρ’ όλο το μεγάλο όγκο δεδομένων, αποτελεί ένα σοβαρό κριτήριο επιλογής. Επίσης, ένα ακόμα καλό στοιχείο θα ήταν η δυνατότητα υποστήριξης αποθήκευσης σε Storage Area Network (SAN).\nΔεδομένου ότι μια τυπική επιχείρηση μπορεί να έχει πολλαπλά μηχανογραφικά κέντρα ή απομακρυσμένα συστήματα, μία αποτελεσματική λύση θα πρέπει να είναι σε θέση να συλλέξει τις καταγραφές σε αυτές τις θέσεις, καθώς επίσης και να παρέχει τοπική προσωρινή αποθήκευση μέχρι τη μεταφορά τους στο κεντρικό σύστημα διαχείρισης. Μία λύση που επιτρέπει να υλοποιηθούν πολλαπλά συστήματα διαχείρισης καταγραφών σε όλη την υποδομή, με διάφορους τρόπους διασύνδεσης, μας επιτρέπει να υλοποιήσουμε τη λύση σε σχέση με τις ανάγκες μας – και όχι το αντίθετο, δηλαδή με βάση τις απαιτήσεις λειτουργίας του προϊόντος.\nΔυνατότητα συλλογής και επεξεργασίας καταγραφών, πέρα από τις συμβατές εφαρμογές/συστήματα\nΗ λύση θα πρέπει να προσφέρει τη δυνατότητα να ενσωματώσουμε καταγραφές, οι οποίες αφορούν σε εφαρμογές ή συστήματα που δεν είναι κοινότυπα. Είναι πολύ βασικός παράγοντας να ελεγχθούν σε βάθος οι συμβατότητες μιας SEM λύσης. Πολλές λύσεις υποστηρίζουν μόνο καταγραφές από προϊόντα της ίδιας εταιρείας.\nΛαμβάνοντας υπόψη την ευρεία ποικιλία των σχημάτων των καταγραφών (logs) και το συνεχώς αυξανόμενο όγκο που παράγονται, οι επιχειρήσεις χρειάζονται μία υποδομή διαχείρισης η οποία να μπορεί να υποστηρίξει τη γρήγορη συλλογή των μεγάλων όγκων καταγραφών, αλλά και την ασφαλή αποθήκευση και διατήρησή τους, σύμφωνα με τα πρότυπα και τις διαδικασίες ασφάλειας. Οι συγκεντρωμένες πληροφορίες πρέπει επίσης να είναι προσιτές μέσω μιας επιφάνειας εργασίας, που να παρέχει λογικές πορείες στα μεγάλου όγκου αρχεία των καταγραφών. Επιπλέον, μία τέτοια υποδομή μπορεί να ενσωματωθεί σε ένα σύστημα διαχείρισης περιστατικών ασφάλειας, προκειμένου να προσφερθούν δυνατότητες ελέγχου σε πραγματικό χρόνο, καθώς επίσης και η έγκαιρη προειδοποίηση η οποία πιθανό να απαιτείται.\nΣίγουρα όμως πριν από οποιαδήποτε απόφαση, η σωστή καταγραφή των αναγκών, η υλοποίηση ξεκάθαρων πολιτικών σχετικά με τη διαχείριση των καταγραφών, αλλά και ο σωστός σχεδιασμός, αποτελούν βασικά σημεία για μία σωστή επιλογή ενός συστήματος SEM.\nΤέλος, προσωπικά θεωρώ ότι οι συγκεκριμένες λύσεις λόγω της ιδιαιτερότητάς τους θα πρέπει να δοκιμάζονται σε πραγματικό περιβάλλον. Ένα πιλοτικό έργο, που παρ’ όλο το κόστος του (αν υπάρχει), σίγουρα επιδεικνύει τις πραγματικές δυνατότητες τόσο του προϊόντος σε συνθήκες παραγωγής, όσο και της υλοποίησης.\nΤου Δημήτρη Δόριζα


HDP: Το μόνο που χρειαζόμαστε είναι η δύναμη των λαών - ΤΑ ΜΠΛΟΚΙΑ\nΕρτουγρούλ Κιουρτσού https://www.epohi.gr/\tPosted on 24/03/2021\nΚι αυτό ενώ λίγες μέρες πριν ο Ταγίπ Ερντογάν… θυμήθηκε τα ανθρώπινα δικαιώματα και με το βλέμμα στραμμένο στην επικείμενη σύνοδο κορυφής της Ε.Ε. στις 25 Μαρτίου, παρουσίαζε πανηγυρικά ένα «Σχέδιο Δράσης για τα Ανθρώπινα Δικαιώματα» με ορίζοντα εφαρμογής το 2023, χρονιά των προεδρικών εκλογών. Απώτερος και επί της ουσίας στόχος: αλλαγές στον εκλογικό νόμο και στο νόμο περί πολιτικών κομμάτων -ώστε να διαλυθεί το αντιπολιτευόμενο μέτωπο- και κατάρτιση νέου συντάγματος στη χώρα. «Αστικό» το ονόμασε ο τούρκος πρόεδρος. «Κομμένο και ραμμένο στα μέτρα» της νεο-οθωμανικής ηγεμονίας του, το προδικάζουν αναλυτές και οι πολιτικοί αντίπαλοί του.\nΣτο άρθρο του, αποκλειστικά γραμμένο για την «Εποχή», ο επίτιμος πρόεδρος του HDP και επίτιμο μέλος της Κοινοβουλευτικής Συνέλευσης του Συμβουλίου της Ευρώπης, Ερτουγρούλ Κιουρτσού, αναλύει τι κρύβεται πίσω από τις «εκσυγχρονιστικές» κινήσεις του τούρκου προέδρου, μιλά για… ακάλυπτες επιταγές της τουρκικής κυβέρνησης αλλά και για τα «στραβά μάτια» που συστηματικά κάνει η Ευρώπη.\nΤο «έγκλημα» του Γκεργκερλίογλου ήταν ότι το 2016 δημοσίευσε στο τουίτερ, χωρίς κανένα προσωπικό σχόλιο, ένα άρθρο από τον ειδησεογραφικό ιστότοπο T24. Το παράλογο της υπόθεσης: καθώς ο δρ Γκεργκερλίογλου οδεύει προς τη φυλακή, το άρθρο εξακολουθεί να είναι αναρτημένο, τροφοδοτώντας τους αναγνώστες με «τρομοκρατική προπαγάνδα»! Ούτε ο συγγραφέας ούτε ο ιδιοκτήτης του ιστότοπου διώχθηκαν ποτέ…\nΚαι στο βάθος… «δικαιώματα»\nΗ έμπνευση που προκάλεσε το σχέδιο στους ακολούθους του, αντικατοπτρίζεται στα όσα είπε σε συνέντευξη τύπου, την ίδια μέρα, ο Καχίτ Οζκάν, αντιπρόεδρος της κοινοβουλευτικής ομάδας του Ερντογάν: «Θα απαγορεύσουμε το HDP», προανήγγειλε – υπονοώντας το AKP όταν μιλούσε σε πρώτο πληθυντικό.\nΠράγματι, ο Ερντογάν έχει ένα «σχέδιο» αλλά όχι για εσωτερική χρήση, όπως αποδεικνύεται από τη συνεχιζόμενη καταστολή εναντίον του HDP. Η δίωξη στοχεύει στο να ωθήσει το HDP – τον ακρογωνιαίο λίθο κάθε δημοκρατικού συνασπισμού – κάτω από το φράγμα του 10% στις εθνικές εκλογές και, επομένως, να ανοίξει το δρόμο για ακόμα μια θητεία του Ερντογάν.\nΤότε γιατί ένα «σχέδιο ανθρωπίνων δικαιωμάτων»; Δεν χρειάζεται να διαβάσουμε ανάμεσα στις γραμμές: «Μέσα στο πλαίσιο του σχεδίου», λέει ο Ερντογάν, «η διαδικασία ένταξης της Τουρκίας στην ΕΕ θα συνεχιστεί […] και […] τα ζητήματα που σχετίζονται ιδίως με το διάλογο απελευθέρωσης του καθεστώτος θεωρήσεων (σ.σ., κατάργηση βίζας για Τούρκους που μπαίνουν στην ΕΕ), θα επιταχυνθούν».\nΠιθανότατα, οι ευρωπαϊκές δυνάμεις θα συνεχίσουν να αποδέχονται την κυκλοφορία των… ακάλυπτων επιταγών του Ερντογάν για τα «ανθρώπινα δικαιώματα» προκειμένου να εξαγοράσουν τη σιωπή της κοινής γνώμης. Ωστόσο, το αποκορύφωμα των ανθρωπίνων δικαιωμάτων είναι το δικαίωμα αντίστασης στους διωγμούς. Και αυτό δεν επιτυγχάνεται ούτε με τη δύναμη ενός κράτους ούτε με τον πλούτο μιας εταιρείας. Το μόνο που χρειαζόμαστε είναι η δύναμη των λαών, στην πατρίδα και σε όλον τον κόσμο.\nPrevious PostΑστυνομική βία και ελληνική κοινωνία: Ο ρόλος της αριστεράς\nNext PostΓιατί το Μαξίμου φοβάται τα social media\n2310net http://www.katiousa.gr/ 26/11/2020\n«Τα οκτώ ψέματα του κ. Σταϊκούρα»\nΤι δεν άκουσε και δεν είδε ο Ιερώνυμος…\nΓιώργος X. Παπασωτηρίου http://artinews.gr/ 24/06/2021\nΗ ελπίδα γεννήθηκε στην κόλαση\nΤζώρτζια Ρασβίτσου 15/11/2020


Άνοιξε ο φάκελος για τη Novartis - Τι προτείνει η ΝΔ για τον Δ. Παπαγγελόπουλο\n🕔18/09/2019 - 12:06\nΜε τις καταθέσεις Σαμαρά, Αβραμόπουλου, Βενιζέλου και του αντεισαγγελέα του Αρείου Πάγου, Ιωάννη Αγγελή\nΣημειώνεται ότι η Βουλή έχει την αρμοδιότητα να ασκεί δίωξη εναντίον όσων διατελούν ή διατέλεσαν μέλη της κυβέρνησης ή υφυπουργοί για ποινικά αδικήματα που τέλεσαν κατά την άσκηση των καθηκόντων τους, σύμφωνα με το άρθρο 86 του Συντάγματος και το νόμο για την ευθύνη των υπουργών. Για την άσκηση δίωξης απαιτείται πρόταση κατηγορίας και απόφαση της Βουλής. Η πρόταση για την άσκηση δίωξης πρέπει να προσδιορίζει με σαφήνεια τις πράξεις ή τις παραλείψεις που -σύμφωνα με τον νόμο για την ευθύνη υπουργών- είναι αξιόποινες και να μνημονεύει τις διατάξεις που παραβιάστηκαν. Με την κατάθεση της πρότασης προς άσκηση δίωξης μπορεί να προταθεί από τους βουλευτές που την υπογράφουν η ανάθεση -από τη Βουλή σε τριμελές γνωμοδοτικό συμβούλιο- του ελέγχου των στοιχείων της κατηγορίας και της αξιολόγησης της ουσιαστικής βασιμότητάς τους.\nΕπιτροπή Προκαταρκτικής Εξέτασης για τον Παπαγγελόπουλο προτείνει η ΝΔ\nΗ ΝΔ, όπως ανακοινώθηκε με γραπτή δήλωση στη συνεδρίαση της Βουλής από το γραμματέα της κοινοβουλευτικής ομάδας του κόμματος, Σταύρο Καλαφάτη, προτείνει τη σύσταση Ειδικής Επιτροπής Προκαταρκτικής Εξέτασης για τον πρώην αναπληρωτή υπουργό Δικαιοσύνης, Δημήτρη Παπαγγελόπουλο,.\n«Από την απλή ανάγνωση των στοιχείων της δικογραφίας προκύπτει ότι υφίστανται σαφείς ενδείξεις για αθέμιτες παρεμβάσεις του κ. Δημητρίου Παπαγελόπουλου στη Δικαιοσύνη. Για τον λόγο αυτόν, η Κοινοβουλευτική Ομάδα της ΝΔ θα προτείνει τη συγκρότηση Ειδικής Κοινοβουλευτικής Επιτροπής για Διενέργεια Προκαταρκτικής Εξέτασης αναφορικά με τον τέως αναπληρωτή υπουργό Δικαιοσύνης», αναφέρει ο κ. Καλαφάτης και τονίζει: «Η Κοινοβουλευτική Ομάδα της ΝΔ, σύμφωνα με τα υφιστάμενα στοιχεία της δικογραφίας, δεν προτείνει τη συγκρότηση Ειδικής Επιτροπής σε βάρος του τέως πρωθυπουργού κ. Αλέξιου Τσίπρα. Πρόκειται για συνειδητή επιλογή μιας υπεύθυνης πολιτικής παράταξης, σύμφωνα με την οποία δεν μπορεί να αποδίδονται κατηγορίες σε πρώην πρωθυπουργούς, παρά μόνον αν προκύπτουν αδιάσειστες αποδείξεις. Διαφορετικά, δηλητηριάζεται η πολιτική ζωή του τόπου».\nΑναλυτικά η δήλωση του γραμματέα της κοινοβουλευτικής ομάδας της, Σταύρου Καλαφάτη, έχει ως εξής:\nΣ. Καλαφάτης: Υπάρχουν ενδείξεις για τέλεση αδικημάτων από τον κ. Παπαγγελόπουλο\n«Σύμφωνα με τα στοιχεία της δικογραφίας υφίστανται σαφείς ενδείξεις για τέλεση αδικημάτων από τον πρώην αναπληρωτή υπουργό Δικαιοσύνης, κ. Παπαγγελόπουλο», ανέφερε ο γ.γ. της ΚΟ της ΝΔ, Σταύρος Καλαφάτης, που σημείωσε πως για το λόγο αυτό «η ΚΟ της ΝΔ θα προτείνει τη συγκρότηση Ειδικής Κοινοβουλευτικής Επιτροπής για τη διενέργεια Προκαταρκτικής Εξέτασης αναφορικά με τον κ. Παπαγγελόπουλο».\n«Εμείς δεν ακολουθούμε την τοξική πρακτική των μαζικών πολιτικών διώξεων και της στοχοποίησης πρώην πρωθυπουργών και άλλων αντιπάλων μόνο και μόνο για επικοινωνιακά σόου και μικροκομματικά οφέλη, όπως έπραξε η προηγούμενη κυβέρνηση. Σε κάθε περίπτωση θα διασφαλίσουμε με κάθε τρόπο ότι η διερεύνηση για όλα τα αδικήματα που συντελέστηκαν και για όλα τα πρόσωπα που ενεπλάκησαν, σε αυτή την σκοτεινή υπόθεση, θα φτάσει μέχρι τέλους», σημείωσε χαρακτηριστικά.\nΚΙΝΑΛ: Θα δούμε τη δικογραφία και θα καθορίσουμε τη στάση μας\nΟ γραμματέας του Κινήματος Αλλαγής Μανώλης Χριστοδουλάκης σε δηλώσεις του στην ΕΡΤ αναφορικά με τη θέση του ΚΙΝΑΛ για την υπόθεση Novartis, ανέφερε μεταξύ άλλων ότι «το περιεχόμενο της δικογραφίας, που έφτασε στη Βουλή, θα οδηγήσει στα πρόσωπα, που απαιτείται να διερευνηθούν είτε από τη Βουλή είτε από τη Δικαιοσύνη. Για αυτό ακριβώς, περιμένουμε να τη δούμε και να καθορίσουμε με βάση αυτή τη στάση μας».\nΌπως υπογράμμισε ο κ. Χριστοδουλάκης, «η προδιάθεση της σκευωρίας στοιχειοθετείται από τις δηλώσεις του ίδιου του Δ. Παπαγγελόπουλου, όταν ως υφυπουργός Δικαιοσύνης είπε ότι πρόκειται για το μεγαλύτερο πολιτικό σκάνδαλο από συστάσεως του ελληνικού Κράτους, έχοντας ρίξει ‘μια ματιά στη δικογραφία’. Ως μη όφειλε, βεβαίως».\nΣχολιάζοντας δε τη θέση που διατύπωσε ο Κ. Μητσοτάκης ότι «δεν στέλνουμε πρώην πρωθυπουργούς στο εδώλιο του κατηγορουμένου, τους στέλνει ο ψηφοφόρος σπίτι τους», είπε ότι αποτελεί «αλλαγή ιστορικής τοποθέτησης της ΝΔ. Πριν 30 χρόνια δεν είχαν την ίδια στάση, πόσο μάλλον την ίδια ευαισθησία! Προφανώς όλους τους πολιτικούς τους κρίνει η κάλπη. Ωστόσο αν ο κάποιος πολιτικός εμπλέκεται σε παράνομη πράξη, εμείς δεν θα περιμένουμε να κριθεί μονάχα στις εκλογές από την κάλπη. Χωρίς αυτό να εμπεριέχει βέβαια οποιαδήποτε μομφή για τον κ. Τσίπρα. Το Κίνημα Αλλαγής σέβεται απόλυτα τη διάκριση των εξουσιών και εναποθέτει στη Δικαιοσύνη τη διερεύνηση της υπόθεσης».\nΛίγο αργότερα, με δήλωση του γραμματέα της ΚΟ του κόμματος, Βασίλη Κεγκέρογλου, το ΚΙΝΑΛ προέκρινε τη σύσταση Προανακριτικής Επιτροπής καθώς -όπως εκτιμά- στη δικογραφία υπάρχουν σαφείς ενδείξεις για παραθεσμικές ενέργειες του Δημήτρη Παπαγγελόπουλου. Ταυτόχρονα ο κ. Κεγκέρογλου επέκρινε τη ΝΔ και τον ΣΥΡΙΖΑ καταλογίζοντας σκοπιμότητες για εσωκομματικούς λόγους. Επίσης ζητάει να υπάρξει πλήρης διαφάνεια διαφωνώντας για το ενδεχόμενο αναρμοδιότητας της Επιτροπής και παραπομπής στη Δικαιοσύνη.\nΤο Κίνημα Αλλαγής επιμένει, όλα στο φως και μετά την πρώτη ανάγνωση των στοιχείων ξεκινούμε με την πρόταση για προανακριτική, αφού υπάρχουν σαφέστατες ενδείξεις για τις παραθεσμικές παρεμβάσεις στη δικαιοσύνη του κ Παπαγγελόπουλου, κατονομαζόμενου και ως Υπουργού με το ένα πόδι στη Ν.Δ. και το άλλο στο ΣΥΡΙΖΑ.\nΟ. Γεροβασίλη: Να αντιμετωπίσει ευθέως ο πρωθυπουργός τον Α. Τσίπρα\n«Να αντιμετωπίσει ευθέως τον Αλέξη Τσίπρα κάνοντας εξεταστική, προανακριτική, ή ό,τι άλλο θέλει για όλα τα πρόσωπα. Γιατί τότε θα αποκαλυφθεί και το σύνολο τους σκανδάλου Novartis αλλά και το μέγεθος της απάτης του», κάλεσε τον πρωθυπουργό, η γραμματέας της ΚΟ του ΣΥΡΙΖΑ Όλγα Γεροβασίλη, η οποία έκανε λόγο για «ψευδοδικογραφία Σαμαρά-Βενιζέλου» και σχολίασε ότι ο χρόνος που αυτή διαβιβάζεται στη Βουλή δεν είναι τυχαίος, «συμπίπτει χρονικά με την εξέταση από την αρμόδια Επιτροπή της Βουλής, του αιτήματος της εισαγγελέως Διαφθοράς για την άρση της ασυλίας του Ανδρέα Λοβέρδου ο οποίος σύμφωνα με το σχετικό πόρισμα πρόκειται να διωχθεί για το κακούργημα της δωροληψίας».\n«Η ΝΔ, που σήμερα προσπαθεί ματαίως να πείσει για τη θεσμική συμπεριφορά της, επιβεβαίωσε πριν από λίγο δια του κ. Καλαφάτη όλα όσα είχε φροντίσει να διοχετεύσει στον Τύπο εδώ και αρκετές ημέρες», ανέφερε και πρόσθεσε: «Η ΝΔ επιβεβαίωσε, δηλαδή, αυτό που ήδη ξέρουμε. Ότι η κυβέρνηση, πριν καν ανοίξει για το Κοινοβούλιο η κλειστή δικογραφία για τη δήθεν σκευωρία, είχε ήδη λάβει γνώση του περιεχομένου της και είχε πάρει τις αποφάσεις της. Και είναι ακριβώς αυτές οι αποφάσεις, τις οποίες θα αναλάβει να υλοποιήσει η κοινοβουλευτική πλειοψηφία, που αναδεικνύουν την υποκρισία και τη μεθόδευση για τη χειραγώγηση όχι μόνο του Κοινοβουλίου αλλά και της ίδιας της Δικαιοσύνης».\n«Η πρόταση της ΝΔ δεν αποτελεί μόνο έναν προφανή και απαράδεκτο αντιπερισπασμό αλλά και μια ευθεία και προκλητική απόπειρα παρέμβασης στη Δικαιοσύνη. Ένα σκάνδαλο πάνω στο σκάνδαλο. Διότι οι ίδιοι οι πρωταγωνιστές του συνεχίζουν τις μεθοδεύσεις για τη συγκάλυψη του», υπογράμμισε, συμπληρώνοντας πως «ο κ. Μητσοτάκης είναι προσωπικά εκτεθειμένος. Παρά το γεγονός ότι ο ίδιος όχι μόνο υιοθέτησε αλλά και τροφοδότησε τη χυδαία εκστρατεία κατασυκοφάντησης του Αλέξη Τσίπρα και της κυβέρνησης του ΣΥΡΙΖΑ, ακολουθώντας πιστά τις αθλιότητες Σαμαρά, σήμερα υπαναχωρεί για να αποφύγει το φιάσκο. Με τον τακτικίστικο διαχωρισμό της υπόθεσης επιχειρεί να διαχειριστεί τις εσωκομματικές πιέσεις για εκδίκηση και την ίδια στιγμή να γλιτώσει τον εξευτελισμό. Αποτυγχάνει όμως και στα δύο. Με μια κίνηση ο κ. Μητσοτάκης ομολογεί: Πρώτον, ότι δεν υπάρχει καμία βάση σε όσα καταμαρτυρούσε στον Αλέξη Τσίπρα και την κυβέρνηση ΣΥΡΙΖΑ επί δυόμιση ολόκληρα χρόνια. Ό,τι λοιπόν παρακολούθησε και άκουσε ο ελληνικός λαός περί σκευωρίας ήταν μια σκηνοθεσία με ένα και μόνο σκοπό: Τον αποπροσανατολισμό από το πραγματικό σκάνδαλο. Και δεύτερον, ότι ο κ. Σαμαράς είναι ένας κοινός συκοφάντης και ψευδομηνυτής. Ο κ. Μητσοτάκης, λοιπόν, μπροστά στο φιάσκο εμφανίζεται διπλά δειλός. Και απέναντι στον πολιτικό αντίπαλο αλλά και στον εσωκομματικό εφιάλτη».\n«Αν τολμά, όμως, ας αφήσει τους τακτικισμούς, ας αφήσει τις ισορροπίες, που ούτως ή άλλως δεν του βγαίνουν, και ας έχει για μια φορά το σθένος να έρθει αντιμέτωπος με τα ατοπήματα και τις χυδαιότητες του παρελθόντος του. Ας αντιμετωπίσει ευθέως τον Αλέξη Τσίπρα κάνοντας εξεταστική, προανακριτική, ή ό,τι άλλο θέλει για όλα τα πρόσωπα. Γιατί τότε θα αποκαλυφθεί και το σύνολο τους σκανδάλου Novartis αλλά και το μέγεθος της απάτης του», σημείωσε.\nΣχολιάζοντας τη δήλωση της κ. Γεροβασίλη, ο Σ. Καλαφάτης σημείωσε: «542 λέξεις και δεν υπάρχει πουθενά το όνομα Παπαγγελόπουλος. Στο ΣΥΡΙΖΑ αποφάσισαν να κρατήσουν αποστάσεις από τον υπουργό τους;».\n«Η ΝΔ και ο κ. Καλαφάτης καλύτερα να ασχοληθούν με τις αποστάσεις Μητσοτάκη - Σαμαρά, που διαρκώς μεγαλώνουν επικίνδυνα», ανταπάντησε η κ. Γεροβασίλη, προσθέτοντας: «Όσο για το φιάσκο προανακριτικής για τον κ. Παπαγγελόπουλο θα είναι μια πρώτης τάξεως ευκαιρία τόσο ο ίδιος όσο και οι βουλευτές του ΣΥΡΙΖΑ να ξεσκεπάσουν στη Βουλή και το σκάνδαλο και τη φαρσοκωμωδία της δήθεν σκευωρίας».\nΚ. Βελόπουλος: ΝΔ και ΣΥΡΙΖΑ δεν έχουν το θάρρος να λύσουν την υπόθεση Novartis\n«Ούτε ο ΣΥΡΙΖΑ, ούτε η Ν.Δ. έχουν το θάρρος να λύσουν την υπόθεση Novartis» ανέφερε ο πρόεδρος της Ελληνικής Λύσης Κυριάκος Βελόπουλος σε παρέμβασή του στην Ολομέλεια της Βουλής.\n«Τι θα κάνετε με τη Novartis; Σας έβριζαν. Σας έλεγαν απατεώνες, μιζαδόρους. Η ‘Αυγή’ σας λέει δειλούς. Αν δεν είστε δειλοί είστε ηθικά αυτουργοί μιας συγκάλυψης. Τώρα βγαίνετε και λέτε ότι δεν θα ποινικοποιήσετε την πολιτική ζωή του τόπου» είπε απευθυνόμενος στα κυβερνητικά έδρανα.\n«Ο ΣΥΡΙΖΑ έλεγε ότι το σκάνδαλο αφορά εσάς. Κι εσείς ως μεγαλοαστοί δεν θέλετε να ποινικοποιήσετε την πολιτική ζωή;» συνέχισε για να προσθέσει: «Δηλαδή εμένα θα με πουν απατεώνα και κλέφτη και δεν θα ποινικοποιήσω την πολιτική ζωή; Υπάρχει και ηθική».\nΤόνισε δε πως το πρόβλημα είναι ότι σε αυτή την χώρα υπάρχουν νόμοι αλλά ότι δεν εφαρμόζονται. «Η πολυνομία και η μη εφαρμογή του νόμου οδηγεί στα σκάνδαλα. Βάλτε το μαχαίρι στο κόκκαλο να δούμε ποιοι έφταιγαν. Σας προκάλεσε ο Τσίπρας από εδώ μέσα. Να κάνετε εξεταστική είπε» πρόσθεσε.\nΒουλή Novartis Σαμαράς Βενιζέλος Αβραμόπουλος Άρειος Πάγος Τσίπρας Παπαγγελόπουλος


I love you Phillip Morris - iShow.gr\nΚωμωδία αμερικανικής παραγωγής 2010.\nΟ Steven Russell είναι παντρεμένος κι ευτυχισμένος με την Ντέμπι, και ένα μέλος της τοπικής αστυνομικής δύναμης όταν ένα τροχαίο ατύχημα προκαλεί μια δραματική επανεκτίμηση της ζωής του. Ο Steven συνειδητοποιεί ότι είναι ομοφυλόφιλος και αποφασίζει να ζήσει τη ζωή στο μέγιστο - ακόμη και αν αυτό συνιστά παραβίαση του νόμου. Ο νέος τρόπος ζωής του Steven είναι υπερβολικός και περιλαμβάνει ομογάλακτους και απατεώνες όταν τελικά, κατά την παραμονή του στις κρατικές φυλακές συναντά τον ευαίσθητο και γλυκομίλητος Phillip Morris. Αφοσιώνεται στην αποφυλάκιση του Phillip, για να φτιάξει την τέλεια ζωή μαζί του, οδηγώντας τον πετυχημένα, σε μια αδύνατη καταδίκη, την μία μετά την άλλη.\n«Το I Love You Phillip Morris είναι μια εκπληκτική ταινία που μας θυμίζει πόσο καλός μπορεί να είναι ο Κάρεϊ όταν δεν περιορίζεται από τα crowd pleasers του Χόλιγουντ.» - The Times\n«Γρήγορη, διασκεδαστική και αρκετά τολμητή. Μια δόση καφεΐνης με ζάχαρη στο κέντρο.» - The Guardian\n«Η πιο αστεία ταινία του Τζιμ Κάρεϊ μετά το Τρούμαν Σόου. Προβλέπουμε ότι θα γίνει καλτ κωμωδία.» - The Daily Mirror\nΟ Γκλεν Φικάρα και ο Τζον Ρέκουα γνωρίστηκαν στο Ινστιτούτο Πρατ, όπου και οι δύο σπούδαζαν κινηματογράφο. Αποφάσισαν να κατευθυνθούν μαζί στο Χόλιγουν, όπου ξεκίνησαν να δουλεύουν σε κινούμενα σχέδια στην εταιρεία Nickelodeon. Από τότε έχουν γράψει τα σενάρια για τις ταινίες Σαν το σκύλο με τη γάτα (2001), με τους Τζεφ Γκόλντμπλαμ και Ελίζαμπεθ Πέρκινς, Ο Αϊ Βασίλης είναι λέρα (2003), με τον Μπίλι Μπομπ Θόρντον και το «Bad News Bears», όπου ο Μπίλι Μπομπ Θόρντον αναλαμβάνει, μετά τον Γουόλτερ Ματάου, το ρόλο του προπονητή του μπέιζμπολ Coach Buttermaker. Το «I Love You Phillip Morris» είναι η πρώτη τους απόπειρα στη σκηνοθεσία.


Νικητές Prix de Beauté 2021: Διαχρονικά Προϊόντα Περιποίησης & Styling μαλλιών | BOVARY\nΗ επιτροπή του θεσμού Prix de Beauté πρότεινε, εσείς ψηφίσατε και συμμετέχοντας αναδείξατε για 21 χρονιά τα βραβευμένα προϊόντα ομορφιάς με κριτήρια την καινοτομία, την ποιότητα και την αποτελεσματικότητα τους.\nΑνακαλύψτε τους νικητές Prix de Beauté 2021, στη κατηγορία Διαχρονικά Προϊόντα Περιποίησης & Styling μαλλιών.\nΧρυσό Βραβείο SteamPod 3.0 και προϊόντα styling, L’ Oreal Professionnel\nNo1 σύστηµα styling µε τη δύναµη του ατµού που έχουν λατρέψει εκατοµµύρια γυναίκες στον κόσµο. Ανανεωµένη έκδοση τρίτης γενιάς του αρχικού πατενταρισµένου επαγγελµατικού εργαλείου, το οποίο λανσαρίστηκε το 2013. Ελαφρύς σχεδιασµός, 360° περιστρεφόµενο καλώδιο, ενσωµατωµένο δοχείο νερού, ιδανικό για ταξίδια. Τεχνικά χαρακτηριστικά: καλύτερη διάχυση ατµού, πλάκες διπλής τεχνολογίας, ενσωµατωµένη αποσπώµενη χτένα, ρύθµιση θερµοκρασίας. Αποτέλεσµα: πολλά και διαφορετικά looks, πιο γρήγορο και λείο αποτέλεσµα, βέλτιστη προστασία της τρίχας, περισσότερη πειθαρχία, φυσική κίνηση, ασύγκριτη λάµψη. Για ενισχυµένα οφέλη περιποίησης συνδυάζεται µε τρία προϊόντα SteamPod: κρέµα και γαλάκτωµα λείανσης, serum προστασίας. Με πρωτοποριακή τεχνολογία προ-κερατίνης που προσφέρει επανόρθωση και ενδυνάµωση πριν, κατά τη διάρκεια και µετά το ίσιωµα.\nΑργυρό βραβείο Σειρά Eimi Styling, Wella Professional\nΠρωτοπόρος στη γλώσσα του styling από το 2015 που λανσαρίστηκε, εµπνέεται από την ελληνική λέξη είµαι/υπάρχω και απευθύνεται σε όσους διαφοροποιούνται από τη µάζα και θέλουν να αναδείξουν το µοναδικό τους στιλ. Ολοκληρωµένη σειρά που φιγουράρει στα Fashion Week µε τριάντα δύο προϊόντα styling, που καλύπτουν την ανάγκη για δηµιουργία έντονης υφής, όγκου, λείου φινιρίσµατος, λάµψης, για προστασία από UV και θερµότητα. Ξεχωρίζουν το dry shampoo Dry me και το Sugar Lift για όγκο, το Perfect Me για λεία µαλλιά, το Grip Cream, µια ευέλικτη κρέµα γλυπτικής και η λακ Mistify Me.\nΧάλκινο βραβείο Σειρά κατά της Τριχόπτωσης, Apivita\nΠρωτοπόρος στα «πράσινα» σαµπουάν στον χώρο του φαρµακείου εδώ και σαράντα ένα χρόνια. Ανανεωµένη σειρά µε πράσινα, καινοτόµα και ολιστικά προϊόντα που συνεχίζουν να εµπνέονται από την κοινωνία της µέλισσας. Συνθέσεις µε υψηλότερα ποσοστά φυσικότητας έως και 99%, περισσότερα ελληνικά βιολογικά εκχυλίσµατα και έγχυµα ελληνικού δενδρολίβανου αντί για νερό. Στο επίκεντρο, το µοναδικό σύµπλοκο Hippophae Tonic Complex-superfood για τα µαλλιά µε αποδεδειγµένη αποτελεσµατικότητα στον κύκλο ζωής της τρίχας. Ολιστική προσέγγιση της τριχόπτωσης, ολοκληρωµένη φροντίδα µε προϊόντα (pre shampoo, shampoo, after shampoo) για κάθε ανάγκη. Σειρά εµπλουτισµένη µε αιθέρια έλαια που ενισχύουν τη δράση των προϊόντων, ενώ παράλληλα βελτιώνουν τη διάθεση.\nΑνακαλύψτε περισσότερους νικητές Prix de Beauté 2021 στις κατηγορίες περιποίησης μαλλιών, κάνοντας click εδώ.


Στην εκδήλωση παρέστησαν ο Υφυπουργός Υγείας, κ. Βασίλης Κοντοζαμάνης, ως εκπρόσωπος της ελληνικής κυβέρνησης, ο Γ.Γ της Προεδρίας της Δημοκρατίας, τ. Πρέσβυς Γεώργιος Γεννηματάς, ο Διοικητής των Νοσοκομείων Αγία Σοφία & Αγλαΐα Κυριακού, κ. Εμμανουήλ Παπασάββας, ο Διοικητής του Νοσοκομείου Παίδων Πεντέλης, κ. Ευάγγελος Τριγώνης, η Αναπληρώτρια Διοικήτρια του Νοσοκομείου Αγία Σοφία, κα. Άννα Ζωηρού. Το παρών έδωσαν θεσμικοί φορείς, υποστηρικτές, φίλοι, εργαζόμενοι κι εθελοντές του οργανισμού. Τον συντονισμό της εκδήλωσης είχε η δημοσιογράφος Ειρήνη Νικολοπούλου.\nΤην εκδήλωση προλόγισε ο Πρόεδρος της Δημοκρατίας, κος Προκόπης Παυλόπουλος, τονίζοντας: «Πριν από 24 χρόνια έφευγε μια παιδική ζωή, η ζωή του Ανδρέα, και στη θέση της άνθισε ένα χαμόγελο, «Το Χαμόγελο του Παιδιού». Ένα Χαμόγελο που μεταδόθηκε σε πολλές χιλιάδες παιδιά, το οποίο έχει πάρει εντυπωσιακές διαστάσεις για τα δεδομένα του Τόπου μας, και όχι μόνο», ενώ συμπλήρωσε: «Σήμερα καταλαβαίνουμε πόσο πολύτιμο είναι αυτό το χαμόγελο. Αυτό που κάνει «Το Χαμόγελο του Παιδιού» είναι ένα παράδειγμα για όλους. Πολλώ μάλλον όταν καθένας γνωρίζει πόσο σημαντικό είναι για την Κοινωνία μας να υπάρχουν, ενωμένες μεταξύ τους, δυνάμεις ανιδιοτελούς προσφοράς.\nΣύντομο χαιρετισμό απηύθυνε ο Υφυπουργός Υγείας, κ. Βασίλης Κοντοζαμάνης τονίζοντας ότι «Το Χαμόγελο του Παιδιού» αποτελεί παράδειγμα εθελοντισμού και αλληλεγγύης, παράδειγμα που πρέπει να ακολουθήσει και το κράτος καλύπτοντας τα όποια κενά και συμπληρώνοντας αυτές τις σημαντικές για την κοινωνία προσπάθειες.\nΟ Πρόεδρος του Δ.Σ του Οργανισμού «Το Χαμόγελο του Παιδιού», κ. Κώστας Γιαννόπουλος παρουσίασε τις δράσεις του Οργανισμού στον τομέα της υγείας δηλώνοντας χαρακτηριστικά: «Σε 24 χρόνια δράσης μέσα από καθημερινές μάχες καταφέραμε να υποστηρίξουμε ολιστικά 245.466 παιδιά και τις οικογένειές τους. Τα καταφέραμε χάρη στο εξειδικευμένο επιστημονικό ανθρώπινο δυναμικό μας, περισσότερους από 760 εθελοντές που είναι γιατροί σε όλη την Ελλάδα και εργάζονται σε Νοσοκομεία, Κέντρα Υγείας, Ιατρικούς και Οδοντιατρικούς Συλλόγους και περισσότερες από 500 επιχειρήσεις. Στηρίζοντας τους θεσμούς, ενδυναμώνοντας και καλύπτοντας τα όποια κενά πάντα μέσα από θεσμικές συνεργασίες και συνέργειες στόχος μας είναι να συνεχίσουμε αυτό το έργο κρατώντας πάντα την ψυχή του 10χρονου ιδρυτή μας, Ανδρέα Γιαννόπουλου».\nΤο τιμητικό βραβείο «Ανδρέας Γιαννόπουλος» απένειμε ο Πρόεδρος του Οργανισμού «Το Χαμόγελο του Παιδιού» στον Ευρωπαίο Επίτροπο για την Ανθρωπιστική Βοήθεια και τη Διαχείριση Κρίσεων, κ. Χρήστο Στυλιανίδη σε αναγνώριση του έργου του, ιδίως υπέρ της προώθησης και της παροχής βοήθειας προς τα ευάλωτα παιδιά στην Ελλάδα, αλλά και σε περιοχές σε ολόκληρο τον κόσμο. «Νιώθω μέλος της οικογένειας του Χαμόγελου του Παιδιού» δήλωσε με συγκίνηση ο κ. Στυλιανίδης εγκωμιάζοντας το έργο του Οργανισμού, την ποιότητα των υπηρεσιών του και το ομαδικό του πνεύμα. ««Το Χαμόγελο του Παιδιού» κατάφερε να γίνει επίσημος εταίρος της Ευρωπαϊκής Επιτροπής στον τομέα της ανθρωπιστικής βοήθειας (DG ECHO), η μόνη ελληνική οργάνωση που το έχει πετύχει, περνώντας όλες τις αξιολογήσεις και προσφέροντας ολιστική βοήθεια σε παιδιά πρόσφυγες μετανάστες», συμπλήρωσε ο Ευρωπαίος Επίτροπος.\nΓια την πολυετή του προσφορά και καθημερινή προσήλωση στην αποστολή προστασίας και φροντίδας όλων των παιδιών με προβλήματα υγείας το βραβείο «Ανδρέας Γιαννόπουλος» απενεμήθη, επίσης, στον κ. Χρήστο Καμμιλάτο, Γενικό Ιατρό, Εθελοντή και Γενικό Γραμματέα του Δ.Σ του Οργανισμού «Το Χαμόγελο του Παιδιού». «Κοντά στον Οργανισμό «Το Χαμόγελο του Παιδιού» ολοκληρώθηκα ως γιατρός και ως άνθρωπος» δήλωσε ο κ. Καμμιλάτος συμπληρώνοντας εμφανώς συγκινημένος ότι «χάρη στις εξειδικευμένες Κινητές Ιατρικές Μονάδες έχουμε καταφέρει να φέρουμε σε πέρας χιλιάδες διακομιδές σώζοντας μετά από έναν αγώνα δρόμου τις ζωές χιλιάδων νεογνών και παιδιών».\nΣτον προαύλιο χώρο του Ζαππείου Μεγάρου εγκαινιάστηκε η 4η εξειδικευμένη Κινητή Ιατρική Μονάδα του Οργανισμού που αποτελεί ένα υπερσύγχρονο Πολυϊατρείο που έγινε πραγματικότητα χάρη στην ευγενική δωρεά στη μνήμη του Αλέξανδρου Σλάφτοβιτς, τη δωρεά του Ιδρύματος «Konstantina Angelique Gribilas Fund», της οικογένειας Παντουλάκη, του Ken FM - Dr. Αθανάσιου Γιάννη και της εταιρείας ΠΑΠΑΠΟΣΤΟΛΟΥ «Ιατρικά Μηχανήματα». Να σημειωθεί ότι η δράση της προληπτικής ιατρικής υποστηρίζεται για δεύτερη χρονιά από τον ΟΠΑΠ.\nΓεννηματά: Η κυβέρνηση ακολουθεί δρόμο πόλωσης και διχασμού\nΔΕΛΤΑ: Ενισχύει το Χαμόγελο του Παιδιού, τα Παιδικά Χωριά SOS και το Γηροκομείο Αθηνών\nΕΣΗΕΑ: Αναβάλλει όλες τις εκδηλώσεις της μέχρι τις 30 Απριλίου


Κίνα Guangzhou NSW printing co.,ltd τελευταία εταιρικά νέα περίπου Πώς να διατάξει το κιβώτιο εγγράφου συνήθειας\nΗ επιχείρηση NSWprint βρίσκεται στην πόλη Guangzhou, Κίνα, που είναι πλησίον σε ένας από τους μεγαλύτερους λιμένες στην Κίνα, είναι μια από τις κύριες επιχειρήσεις στη συσκευάζοντας βιομηχανία εγγράφου. Ειδικευόμαστε στα κιβώτια εγγράφου συνήθειας, τους σωλήνες εγγράφου, τις τσάντες εγγράφου, και άλλα συσκευάζοντας εξαρτήματα εγγράφου. Βρήκαμε το 1999 και ήμαστε σε αυτήν την βιομηχανία για για 21years. Τα κιβώτια και οι τσάντες μας έχουν εξαγάγει σε πάνω από 20 χώρες σε όλο τον κόσμο.\nΊσως τώρα ενδιαφέρεστε για το πώς να διατάξετε το μοναδική κιβώτιο ή την τσάντα εγγράφου συνήθειας από μας, τα ακόλουθα βήματα για την αναφορά σας:\n1. Πάρτε την καλύτερη αναφορά, χρειαζόμαστε το μέγεθος, την ποσότητα, και το χρώμα εκτύπωσης:\nΠροτού να πάρετε την τιμή, πρέπει να ξέρουμε μερικές λεπτομέρειες:\nΜέγεθος: Ένα ορισμένο μέγεθος του κιβωτίου μπορεί να μας βοηθήσει για να υπολογίσει την καλύτερη αξία σας.\nΠοσότητα: Για το όλο κιβώτιό μας προσαρμόζεται, συνήθως, το MOQ είναι 1000pcs.\nΕκτύπωση: Θα είναι καλύτερο εάν μπορείτε να στείλετε μια εικόνα ή ένα έργο τέχνης για το σχέδιο του κιβωτίου. Από την αιτία, μπορείτε να περιγράψετε κατά προσέγγιση.\n2. Τα αρχεία έργου τέχνης (AI/CDR/PDF) έλαβαν & επιβεβαιωμένος:\nΤο έργο τέχνης μας παρουσιάζει συνήθως το μέγεθος, η δομή, οι λεπτομέρειες εκτύπωσης χρώματος της τυπωμένης συσκευασίας σας. Οι πωλήσεις μας θα ελέγξουν το έργο τέχνης προσεκτικά που βλέπει εάν υπάρχει οποιοδήποτε πρόβλημα με την εκτύπωση.\n3. Πάρτε το δείγμα:\nΕίμαστε ευτυχείς να σας παρέχουμε δείγματα συνήθειας εάν χρειάζεστε οποιαδήποτε δείγματα για να επιβεβαιώσετε\nΑμοιβή δειγμάτων: USD$50/per σχέδιο συν τη στέλνοντας αμοιβή USD$30 αέρα.\nΧρόνος δειγμάτων: περίπου 3-5 ημέρες\n4. Πληρώστε μια κατάθεση:\nΜετά από την επιβεβαίωση του δείγματος, θα σας στείλουμε το τιμολόγιο για ολόκληρο το πρόγραμμα. Κατόπιν, χρειάζεστε στο καλώδιο 30% της συνολικής μαζικής αξίας και έπειτα μπορούμε να αρχίσουμε τη μαζική παραγωγή.\n5. Μαζική παραγωγή (15-25 ημέρες)\nΣύμφωνα με την ποσότητα και το ύφος κιβωτίων, διαρκεί συνήθως 15 έως 25 ημέρες για να παραγάγει τη μαζική διαταγή. Όταν η μαζική παραγωγή γίνεται, θα σας πάρουμε μερικές εικόνες για την επιβεβαίωσή σας.\n6. Πληρώστε την ισορροπία\nΜπορούμε να τακτοποιήσουμε την αποστολή για σας ή μπορείτε να ζητήσετε από το ναυτικό πράκτορά σας για να πάρετε τα αγαθά στο εργοστάσιό μας. Πρέπει να τελειώσετε την παραμονή 70% της συνολικής αξίας μαζικής διαταγής πρίν παίρνετε τα αγαθά.\n7. Τακτοποιήστε την αποστολή (αεροπορικώς 5-8 ημέρες θαλασσίως 25-32 ημέρες)\nΜπορείτε να έρθετε σε επαφή με μια στέλνοντας αποστολέα για να πάρετε τα αγαθά στο εργοστάσιό μας ή μπορούμε να ζητήσουμε από τον κανονικό ναυτικό πράκτορα για να τακτοποιήσουμε την αποστολή για σας. Συνήθως αεροπορικώς 5-8 ημέρες και θαλασσίως 25-32 ημέρες.\nΣτέλνοντας φορτίο: τα έξοδα αποστολής χρεώνονται από τη στέλνοντας επιχείρηση αποστολέων και υπολογίζονται βασισμένος στον πραγματικό όγκο των αγαθών.\n2021.2.25 από το Jessie


«Σώστε τον Τσίπρα» - Ειδήσεις - νέα - Το Βήμα Online\n«Σώστε τον Τσίπρα»\nΣτη νεφελώδη δήλωση με την οποία ο Νίκος Παππάς επιχείρησε να αποκρούσει τα όσα αποκαλύφθηκαν από την απομαγνητοφωνημένη συνομιλία του με τον Σάμπυ Μιωνή ενώπιον της Προανακαριτικής Επιτροπής, υπάρχει ένα ενδιαφέρον… υστερόγραφο.\nΕπειτα από όσα παραπλανητικά επιχειρεί να διακινήσει ο πάλαι ποτέ αντ’ αυτού του κ. Τσίπρα, προστίθεται η εξής φράση: «Σε ερώτηση δημοσιογράφου για το αν η εν λόγω συνάντηση ήταν σε γνώση του πρώην πρωθυπουργού, Αλέξη Τσίπρα, ο Νίκος Παππάς απάντησε: “Όχι, βέβαια”».\nΑθελά του ίσως, ο κ. Παππάς με αυτήν τη φράση ακυρώνει την ίδια του την απόπειρα διάψευσης και φανερώνει τη μεγάλη αγωνία που από εδώ και στο εξής θα διακατέχει τον ΣΥΡΙΖΑ: Μην τυχόν και «πάρουν τα σκάγια» τον κ. Τσίπρα.\nΌπως εξελίσσεται η υπόθεση και από τη στιγμή που στο κάδρο μπαίνουν και πρόσωπα πέραν του κ. Παπαγγελόπουλου, η διερεύνηση της σκευωρίας Novartis πιθανώς θα εξελιχθεί σε πολιτική χιονοστιβάδα για τον πρώην πρωθυπουργό και την πολιτική του παρέα.\nΉδη φαίνεται ότι η ισορροπία είναι πολύ λεπτή. Μέχρι στιγμής ο ένας προσπαθεί να καλύψει τον άλλον, προφασίζονται ο καθένας τη δική του άγνοια και εμφανίζονται να έχουν ενεργήσει αυτοβούλως και αυτονόμως. Μπορεί σύντομα να αρχίσει να συμβαίνει το αντίθετο και να μην είναι σε θέση όλοι να καλύπτουν όλους…\nΉταν πάντως εξαιρετικά μελετημένο το σχέδιο του «μαγαζιού», κατά το συνώνυμο που μεταχειρίζεται ο κ. Παππάς για την κυβέρνηση του ΣΥΡΙΖΑ, για να έχει εκπονηθεί από κάποιους «ελεύθερους σκοπευτές».\nΤι γνώριζε ή τι δεν γνώριζε ο κ. Τσίπρας είναι μάλλον δύσκολο να αποκαλυφθεί και να αποδειχθεί. Ούτως ή άλλως όμως, δεν έχει σημασία.\nΑν γνώριζε, είναι συνυπεύθυνος και μάλιστα κατά το πλείστον, ως εκ της θέσεώς του. Αν δεν γνώριζε, κάποιοι αλώνιζαν ανεξέλεγκτοι και εκείνος δεν έπαιρνε χαμπάρι. Δεν είναι σίγουρο τι από τα δύο είναι καλύτερο για έναν πολιτικό να επιλέξει. Τίποτε από αυτά πάντως δεν είναι κολακευτικό.\nΜε τη δικαστική εξέλιξη αυτής της υπόθεσης, πιθανώς και να αποκαλυφθεί σε όλο της το εύρος και το βάθος, η πραγματική φυσιογνωμία της κυβέρνησης της Αριστεράς. Η αγωνιώδης απόπειρά της να δημιουργήσει ένα δικό της παρακράτος, το οποίο ωστόσο λόγω πολιτικού ερασιτεχνισμού δεν κατόρθωσε ούτε να το φτιάξει, ούτε να το αποκρύψει.\nΠαρά ταύτα, ελαφρυντικά δεν υπάρχουν. Η κυβέρνηση εκείνη φαίνεται για μια ακόμη φορά, δεν είχε πρόθεση να κυβερνήσει. Είχε στόχο να διαμορφώσει καθεστώς, να εξοντώσει πολιτικούς αντιπάλους, να στήσει μηχανισμούς χειραγώγησης και ελέγχου.\nΤώρα έρχονται πολλά στην επιφάνεια. Και ο κλοιός θα σφίγγει γύρω από τον κ. Τσίπρα, ως προς το τι γνώριζε, τι επέτρεψε, τι ανέχθηκε και τι επιδίωκε.\nΤο αναμενόμενο είναι ότι ο ΣΥΡΙΖΑ θα επιχειρήσει να στήσει ένα προστατευτικό τείχος γύρω από τον πρώην Πρωθυπουργό. Όμως τίποτε δεν διαβεβαιώνει ότι αυτό θα είναι αρκετό, ούτε και ότι θα είναι αποτελεσματική η εκστρατεία σωτηρίας.\nΤα ερωτήματα που θα ανακύπτουν θα είναι πιεστικά. Όποιες απαντήσεις και αν δώσει ο κ. Τσίπρας, θα πρέπει να επιστρατεύσει ό,τι δυνατότητα διαθέτει, για να τις κάνει πειστικές. Αν μπορεί…


Ανασυγκρότηση: "Ε.Ω." - Ένα επικίνδυνο ψέμα...\n"Ε.Ω." - Ένα επικίνδυνο ψέμα...\nΌλη η Ελεύθερη Ώρα\nείναι γεμάτη με fake news.\nΑυτό όμως παραπάει...\nΜε τέτοιον ευφάνταστο τίτλο, είναι λογικό να μείνεις στο κύριο «θέμα» της εφημερίδας. Όμως πάνω αριστερά υπάρχει αυτό που τελικά μου... τράβηξε την προσοχή.\nΤο ότι σχεδόν κανείς δεν πιστεύει λέξη απ' όσα γράφει η Ελεύθερη Ώρα δεν είναι δικαιολογία. Κάθε μέρα την αγοράζουν και τη διαβάζουν πάνω από 3.000 άτομα, δηλαδή σχεδόν περισσότεροι απ' ό,τι αγοράζουν την Αυγή και το Ριζοσπάστη μαζί! Παίρνοντας υπόψη μας ότι οι περισσότεροι την αγοράζουν χωρίς να τρολάρουν, άρα είναι εύπιστοι και μπορεί να το πληρώσουν με την υγεία τους, νιώθω την ανάγκη να διευκρινίσω τι συμβαίνει με το Νοσοκομείο Johns Hopkins και τον καρκίνο.\nΨάχνοντας για το Johns Hopkins, πρώτο αποτέλεσμα είναι η ανακοίνωση (από το ίδιο το Johns Hopkins!) πως η υποτιθέμενη θεραπεία καρκίνου που του αποδίδεται είναι απάτη.\nΕδώ και πολλά χρόνια, (απ' το 2007 που πρωτοκυκλοφόρησε η ιντερνετική απάτη) οι άνθρωποι του Νοσοκομείου, βροντοφωνάζουν πως η «είδηση» που υποτίθεται πως προέρχεται απ' το ίδιο, δεν έχει καμία βάση. Όποιος θέλει στο λινκ μπορεί να δει όλους τους ισχυρισμούς που κατέρριψε το Νοσοκομείο.\nΠοιος όμως αναγνώστης της Ελεύθερης Ώρας θα πιστέψει το ίδιο το Νοσοκομείο Johns Hopkins όταν η εφημερίδα με καθυστέρηση μόλις (!) μιας δεκαετίας αναπαράγει ένα ακόμα ψέμα; Άσε που μπορεί το Νοσοκομείο να δέχτηκε πιέσεις απ' τον Αντίχριστο ώστε να κάνει τη διάψευση ρίχνοντας στάχτη στα μάτια του κόσμου. Αναμένουμε να τους ξεσκεπάσει ο Βασιλιάς...\nΕτικέτες Άρης Δημοκίδης, Ελεύθερη Ώρα\n«Η δυστυχία των άλλων...»...